title: Mölders (D186)

text: Alus tilattiin 3. maaliskuuta 1965 Mainesta Yhdysvalloista Bath Iron Worksilta, missä köli laskettiin 12. huhtikuuta 1966. Alus laskettiin vesille 13. huhtikuuta 1967 ja otettiin palvelukseen 23. helmikuuta 1969.


title: Mölders (D186)

text: "Mölders" liitettiin palvelukseen otettaessa Kieliin sijoitettuun 1. hävittäjälaivueeseen (). Alus poistettiin palveluksesta 23. toukokuuta 2003, jonka jälkeen se museoitiin. Alus on Wilhelmshavenissa Deutsches Marinemuseumissa.


title: Koyra chiini

text: Koyra chiini on songhaikieli, jota puhutaan Malissa Timbuktun alueella ja Ségoun alueen koillisosassa. Sitä puhui SIL Internationalin mukaan äidinkielenään ihmistä vuonna 1999.


title: Lusai

text: Lusai eli mizo on tiibetiläis-burmalainen kieli, jota puhutaan Koillis-Intiassa, Myanmarissa ja Bangladeshissa. Sillä on kansalliskielen asema Intian Mizoramin osavaltiossa.


title: Lusai

text: Suuri osa lusain noin puhujasta asuu Mizoramissa, mutta sitä puhutaan Intiassa myös Assamin, Manipurin, Nagalandin ja Tripuran osavaltioissa. Myanmarin lusain puhujat asuvat Chinin osavaltiossa lähellä Intian rajaa.


title: Lusai

text: Lusaita kirjoitetaan nykyisin pääasiassa latinalaisilla kirjaimilla, mutta myös bengalilaista kirjaimistoa käytetään.


title: Rwa

text: Rwa on Tansaniassa Meru-vuoren ympäristössä puhuttu bantukieli. Sitä puhuu äidinkielenään ihmistä. Rwan läheinen sukukieli on machame.


title: Machame

text: Machame on Tansaniassa Kilimanjaron, Arushan ja Manyaran alueilla puhuttu bantukieli. Sitä puhuu äidinkielenään ihmistä. Machamen läheisin sukulaiskieli on rwa.


title: Alaskirjaus

text: Alaskirjaus eli arvon alennus tarkoittaa omaisuuserän tasearvon pienentämistä. Alaskirjaus voidaan tehdä osittaisena arvonalentumisena tai arvonalentumisena, jossa tasearvo nollautuu. Alaskirjaukset joudutaan tekemään tilinpäätöksen yhteydessä tilikauden lopussa, jos tase-eriä joudutaan arvostamaan uudelleen tilinpäätösajankohdan tilanteen mukaisesti. Tilinpäätöksessä saamisten arvo on selvitettävä saamiskohtaisesti. Yleisiä alaskirjattavia eriä ovat erilaiset saamiset, erityisesti kun ne arvioidaan sellaisiksi, että niitä ei saada. Yrityksillä yleisiä tällaisia ovat myyntisaamiset ja pankeilla luotot. Alaskirjauksia voidaan tehdä myös esimerkiksi varastosta ja liikearvosta.


title: Alaskirjaus

text: Alaskirjaus vaikuttaa tuloslaskelmassa negatiivisesti ja pienentää tulosta. Alaskirjatut myyntisaamiset vähennetään tuloslaskelmassa erässä ”Liiketoiminnan muut kulut”. Rahalainoista aiheutuneet luottotappiot vähennetään tuloslaskelman ryhmässä ”Rahoitustuotot ja -kulut”. Alaskirjaukset johtavat tappioihin, mutta nämä tappiot ”ovat vain paperilla”. Yritys voi pyrkiä tekemään alaskirjaukset siten, että niiden avulla kyetään pienentämään näytettävää tulosta ja minimoimaan veroja. Yritys voi pyrkiä tekemään alaskirjaukset kerralla tilikauden lopussa tai yhtenä kvartaalina, jolloin seuraavana tilikautena tai kvartaalina ei enää tulisi alaskirjauksia.


title: Alaskirjaus

text: Alaskirjauksilla voidaan myös kasvattaa seuraavien tilikausien tulosta, nimittäin kun tasearvo pienenee, pienenevät myös tasearvosta laskettavat tulevaisuuden poistot. Poistot vähennetään tuloksesta, ja poistoja pienentämällä tulos paranee vastaavalla summalla. Esimerkiksi UPM-Kymmene ja Stora Enso ovat tehneet näin.


title: Kirwa

text: Kirwa voi tarkoittaa seuraavia asioita ja henkilöitä:


title: Lango (bantukieli)

text: Lango on Tansaniassa puhuttu bantukieli. Sitä puhuu äidinkielenään ihmistä.


title: Lango (bantukieli)

text: Langossa on aineksia kuušilaisista kielistä, ja alagwan ja burungen puhujat osaavat sitä yleisesti toisena kielenä. Langoa voidaan kirjoittaa latinalaisilla kirjaimilla, mutta äidinkielisistä puhujista alle yksi prosentti osaa kirjoittaa. Noin puolet langon puhujista osaa myös swahilia.


title: Canada Life Building

text: Canada Life Building on Toronton University Avenuella sijaitseva beaux-arts -tyylinen toimistorakennus, joka toimii vakuutusyhtiö The Canada Life Assurance Companyn pääkonttorina. Rakennuksen peruskivi muurattiin 1929 ja se vihittiin käyttöön 1931 vain 18 kuukautta kestäneen rakennusurakan jälkeen. Suuren laman vuoksi alkuperäisistä rakennussuunnitelmista jouduttiin tinkimään, minkä seurauksena rakennuksen yläosasta tuli suhteettoman pieni massiiviseen alaosaan verrattuna. Vuonna 1997 Toronton kaupunginvaltuusto lisäsi rakennuksen kaupungin kulttuurihistoriallisesti merkittävien rakennusten luetteloon.


title: Canada Life Building

text: Tornin huipulle asennettiin vuonna 1951 värikoodatut säämerkkivalot. Päiväsaikaan ne kertovat kuluvan päivän sääennusteen ja yöaikaan tulevan päivän sääennusteen. Ennuste päivitetään neljästi vuorokaudessa viikon jokaisena päivänä ja se perustuu säähavaintoihin, joita tehdään Environment Canadan sääasemalla Pearsonin kansainvälisellä lentoasemalla. Elokuussa 2013 merkkivalot vaihdettiin LED-lampuiksi, minkä ansiosta niiden energiankulutus on vähentynyt 90 prosenttia. Merkkivalot toimivat seuraavasti:


title: Shambala

text: Shambala on Tansaniassa Tangan alueella puhuttu bantukieli. Sitä puhuu äidinkielenään ihmistä. Shambalan lähimmät sukukielet ovat bondei, ngulu ja zigula.


title: Nyamwezi

text: Nyamwezi on Tansaniassa puhuttu bantukieli. Se muodostaa sukuman kielen kanssa murrejatkumon, joka käsittää yhteensä yli kuusi miljoonaa puhujaa. Muita nyamwezin läheisiä sukukieliä ovat konongo, kimbu ja sumbwa.


title: Sukuma

text: Sukuma on Tansaniassa Shinyangan ja Mwanzan alueilla asuvien sukumien puhuma bantukieli, jota puhuu äidinkielenään 5,4 miljoonaa ihmistä. Se on läheistä sukua nyamwezin kielelle.


title: Makonde

text: Makonde on Tansaniassa ja Mosambikissa puhuttu bantukieli. Sitä puhuu Tansaniassa ihmistä pääasiassa Mtwaran alueella. Mosambikissa makondella on puhujaa Cabo Delgadon maakunnassa maan koillisosassa. Makonden lähimmät sukukielet ovat jao, mwera ja machinga.


title: Isojumaltenkukka

text: Isojumaltenkukka ("Dodecatheon jeffreyi") on jumaltenkukkien sukuun kuuluva laji. Kasvi on 45–60 senttimetriä korkea. Lehdet muodostavat ruusukkeen kasvin tyvelle. Kukkien keskusta on keltainen ja terälehdet ovat syvän vaaleanpunaisia tai punavioletteja. Isojumaltenkukka kukkii joko alkukesästä tai myöhään syksyllä. Kasvi menestyy aurinkoisella tai puolivarjoisella kasvupaikalla. Maan pitää olla vähintään kohtuullisen kostea ja sen on oltava joko neutraali tai hapan. Isojumaltenkukkaa käytetään kukkalaatikoissa, kivikkoistutuksissa ja kosteikkopuutarhoissa sekä myös leikkokukkana.


title: Kanada-cupin 1991 kokoonpanot

text: Jääkiekon Kanada-cupin 1991 kokoonpanot joukkueittain.


title: Nigina Abduraimova

text: Nigina Abduraimova (s. 7. heinäkuuta 1994 Taškent) on uzbekistanilainen tennispelaaja. Parhaimmillaan hän on ollut kaksinpelissä WTA-listan sijalla 144 syyskuussa 2014. Hän on voittanut urallaan kaksi ITF-turnausta kaksinpelissä.


title: Nigina Abduraimova

text: Abduraimova pelasi WTA-turnauksen pääsarjassa ensimmäisen kerran syntymäkaupungissaan Taškentissa syyskuussa 2009. Siellä hän voitti ensimmäisellä kierroksella Lesja Tsurenkon, mutta hävisi toisella kierroksella Stefanie Vögelelle. Syyskuussa 2014 hän pääsi välieriin Taškentin turnauksessa, jossa hän voitti muun muassa ensimmäisellä kierrokselle Lara Arruabarrenan. Välierässään hän hävisi ykköseksi sijoitetulle Bojana Jovanovskille.


title: Peter Hultqvist

text: Carl Anders Peter Hultqvist (s. 31. joulukuuta 1958) on ruotsalainen journalisti ja Ruotsin sosiaalidemokraattisen työväenpuolueen poliitikko. Hän on toiminut Ruotsin puolustusministerinä 3. lokakuuta 2014 alkaen. Hultqvist on istunut valtiopäivillä vuodesta 2006 ja johtanut valtiopäivien puolustusvaliokuntaa vuosina 2011–2014. Hultqvistin äiti oli kotoisin Kuusamosta. Hänet vietiin sotalapsena Ruotsiin, jonne hän jäi pysyvästi. Hultqvist on selittänyt tämän olevan taustatekijänä hänen erityissuhteelleen Suomeen ja suomalaisiin niin henkilökohtaisella kuin poliittisella tasolla.


title: U (Fighting with my ghost)

text: U (Fighting with my ghost) on romanialaisartisti Delia Matachen kappale. Sen julkaisi Cat Music singlenä 12. kesäkuuta 2013. Kappaleen on tuottanut Surise Inc. ja sen ovat sanoittaneet Delia ja Lavinia Sima. Kappaleeseen liittyvä musiikkivideo julkaistiin videopalvelu YouTubessa 9. kesäkuuta 2013. Kappale on päässyt tähän mennessä parhaimmillaan Romanian singlelistan 46. sijalle.


title: U (Fighting with my ghost)

text: Digitaalinen lataus


title: Pikkujumaltenkukka

text: Pikkujumaltenkukka ("Dodecatheon pulchellum") on jumaltenkukkien sukuun kuuluva laji. Kasvi on noin 15–50 cm korkea. Varsi on suora ja lehdet ovat muodoltaan soikeita, hieman munanmuotoisia. Kukkien väri vaihtelee magentasta laventelin siniseen. Sitä tavataan luonnonvaraisena Pohjois-Amerikan länsiosissa ja sitä esiintyy niityillä, vuorilla ja niiden alapuolella, rannikoilla, soilla ja muilla kosteikoilla. Laji kukki keväällä. Kasvilajilla on seitsemän alalajia.


title: Evald

text: Evald on alkuperältään germaaninen miehen etunimi. Se on muodostettu germaanisista sanoista "e", joka merkitsee "lakia" ja "järjestystä", sekä "wald", joka merkitsee "hallitsevaa".


title: Evald

text: Nimen on tehnyt suosituksi kaksi 600-luvun lopulla elänyttä anglosaksista lähetyssaarnaaja, ns. Valkoinen ja Musta Evald, jotka toimivat Saksassa Reinin alueella ja kärsivät siellä marttyyrikuoleman. Heidän muistopäivänsä on 3. lokakuuta, joka on myös suomenruotsalaisen kalenterin mukaan Evaldin nimipäivä.


title: Evald

text: Suomessa nimi Evald on Väestörekisterikeskuksen tietojen mukaan annettu 1900-luvun alusta vuoden 2009 loppuun mennessä 2 074 ja Ewald 60 henkilölle.


title: Jatuli Laevuo

text: Jatuli Laevuo (s. 19. toukokuuta 1995) on suomalainen jalkapalloilija, pelipaikaltaan puolustaja. Hän edustaa FC Honkaa.


title: Jatuli Laevuo

text: Laevuo teki ensiesiintymisensä Kakkosessa FC Hongan reservijoukkue Pallohongan riveissä 5. toukokuuta 2013 joukkueen voittaessa kotonaan Klubi 04:n 1–0. Yhteensä hän pelasi kauden 2013 aikana yhdeksän ottelua. Veikkausliigassa Laevuo pelasi ensimmäisen ottelunsa 13. heinäkuuta 2014, kun Honka hävisi vieraissa 1–3 Vaasan Palloseuralle.


title: Jatuli Laevuo

text: Laevuo on pelannut myös jääkiekkoa HC Espoon ja Espoon Palloseuran juniorijoukkueissa. Lisäksi hän on toiminut lapsinäyttelijänä. Hän oli pienessä roolissa televisiosarjassa "Tummien vesien tulkit" (2002) ja televisioelokuvassa "Joulukuusivarkaat" (2009).


title: Gabriela Dabrowski

text: Gabriela Dabrowski (s. 1. huhtikuuta 1992 Ottawa) on kanadalainen tennispelaaja. Parhaimmillaan hän on ollut kaksinpelissä WTA-listan sijalla 199 huhtikuussa 2014 ja nelinpelissä sijalla 50 elokuussa 2014. Hän on voittanut urallaan yhden WTA-turnauksen nelinpelissä.


title: Gabriela Dabrowski

text: Dabrowski saavutti uransa ensimmäisen WTA-turnausvoittonsa nelinpelissä heinä-elokuussa 2014 pelatussa Washingtonin turnauksessa, jossa hän voitti Shūko Aoyaman parina. Yhdysvaltain avoimissa 2014 Dabrowski eteni kolmannelle kierrokselle Alicja Rosolskan kanssa.


title: Sergej Verč

text: Sergej Verč (s. 1948 Trieste, Italia) on slovenialainen radiotoimittaja, teatteriohjaaja ja kirjailija. Hän asuu Slovenian Komenissa.


title: Sergej Verč

text: Verčin tuotantoon kuuluu näytelmiä ja rikosromaaneja. Romaanien päähenkilö on poliisikomisario Benjamin Perko.


title: David Jackson

text: David Jackson –nimisiä henkilöitä ovat:


title: Goce Smilevski

text: Goce Smilevski (s. 1975 Skopje, Jugoslavia) on makedonialainen kirjailija. Hän on kirjoittanut useita romaaneja ja näytelmiä.


title: Goce Smilevski

text: Smilevski on opiskellut Prahassa Kaarlen yliopistossa, Budapestissä Keski-Euroopan yliopistossa ja Skopjen yliopistossa. Hän työskentelee Skopjen yliopistossa.


title: Goce Smilevski

text: Smilevski on palkittu useita kertoja.


title: Alicja Rosolska

text: Alicja Rosolska (s. 1. joulukuuta 1985 Varsova) on puolalainen tennispelaaja. Nelinpelissä paremmin menestynyt Rosolska on ollut parhaimmillaan WTA-listan sijalla 38 lokakuussa 2011. Hän on voittanut urallaan kolme WTA-turnausta nelinpelissä.


title: Alicja Rosolska

text: Ensimmäisen WTA-turnausvoittonsa Rosolska saavutti Viña del Marissa Līga Dekmeijeren kanssa vuonna 2008. Toisen voittonsa hän otti Marbellassa 2009 Klaudia Jans-Ignacikin kanssa ja viimeisimmän Budapestissa 2011 Anabel Medina Garriguesin parina. Lisäksi hän on ollut häviävänä osapuolena nelinpelin loppuottelussa kymmenen kertaa.


title: Igor Štiks

text: Igor Štiks (s. 1977 Sarajevo, Jugoslavia) on kroatialainen kirjailija, joka työskentelee Edinburghin yliopistossa.


title: Igor Štiks

text: Štiks muutti Sarajevosta 1992 Zagrebiin. Hän on opiskellut Pariisissa ja Chicagossa. Hänen teoksiaan on palkittu useita kertoja ja käännetty monille kielille. Štiks osallistui 2009 Lahden kirjailijakokoukseen.


title: Žarko Petan

text: Žarko Petan (27. maaliskuuta 1929 Ljubljana, Jugoslavia – 2. toukokuuta 2014 Ljubljana, Slovenia) oli slovenialainen kirjailija ja teatteriohjaaja. 1990-luvulla hän työskenteli myös Slovenian television johtajana.


title: Žarko Petan

text: Petan on kirjoittanut tuhansia aforismeja, joita on luettu Suomessa vuonna 2003 radion "Päivän mietelauseessa" ja uudestaan kesäkuussa 2008. Hän joutui 1959–1960 vankilaan osittain siksi, että oli sanonut Titoa "operettimarsalkaksi, joka kävelee kuin kalkkuna".


title: The Sirens

text: ”The Sirens” on suomalaisen Softengine-yhtyeen kappale, joka julkaistiin 3. lokakuuta 2014 yhtyeen lokakuussa 2014 julkaistavan "We Created the World" -esikoisalbumin kolmantena singlenä. Kappaleen on säveltänyt yhtyeen laulaja Topi Latukka ja sen on sanoittanut Latukka yhdessä yhtyeen kosketin- ja lyömäsoittaja Henri Oskárin kanssa.


title: The Sirens

text:
Latukan mukaan kappale kuvaa koko tulevan albumin tyyliä. Ennen singlen julkaisua Latukka kertoi kappaleen ehkä yllättävän ihmisiä, koska se eroaa kahdesta edellisestä singlejulkaisusta.
Kappaleen musiikkivideo julkaistiin 17. lokakuuta 2014.


title: Vladimir Bartol

text: Vladimir Bartol (24. helmikuuta 1903 Trieste, Itävalta-Unkari, nyk. Italia – 12. syyskuuta 1967 Ljubljana, Jugoslavia nyk. Slovenia) oli syntyperältään italiansloveeni kirjailija. Hänen merkittävin teoksensa on "Alamut", joka on käännetty monille kielille.


title: Vladimir Bartol

text: Bartolin isä oli postivirkamies, äiti opettaja, toimittaja ja feministikirjailija. Bartol opiskeli Ljubljanan yliopistossa biologiaa ja filosofiaa. Hän valmistui 1925 ja jatkoi sen jälkeen opintoja Pariisissa Sorbonnessa. Toisen maailmansodan aikana hän liittyi slovenialaisiin partisaaneihin ja toimi vastarintaliikkeessä. Sodan päätyttyä hän palasi Triesteen.


title: Vladimir Bartol

text: Hänet on valittu Slovenian tiede- ja taideakatemian jäseneksi, ja muutettuaan Ljubjanaan hän työskenteli akatemiassa kuolemaansa saakka.


title: Vladimir Bartol

text: Hänen teoksiaan, muun muassa teosta "Alamutia", on tulkittu TIGRin allegoriaksi ja taisteluksi sloveeneihin Italiassa kohdistunutta sortoa vastaan.


title: Līga Dekmeijere

text: Līga Dekmeijere (s. 21. toukokuuta 1983 Riika) on latvialainen tennispelaaja. Nelinpelissä paremmin menestynyt Dekmeijere on ollut parhaimmillaan WTA-listan sijalla 54 huhtikuussa 2010. Hän on voittanut urallaan yhden WTA-turnauksen nelinpelissä. Dekmeijere aloitti tenniksen pelaamisen kuusivuotiaana.


title: Līga Dekmeijere

text: Dekmeijere saavutti uransa toistaiseksi ainoan WTA-turnausvoittonsa nelinpelissä Viña del Marissa Alicja Rosolskan parina vuonna 2008.


title: David Albahari

text: David Albahari (s. 1948 Peć, Jugoslavia) on jugoslavialaissyntyinen serbianjuutalainen kirjailija, joka kuuluu arvostetuimpiin serbiankielisiin nykykirjailijoihin.


title: David Albahari

text: Albahari muutti 1994 Kanadan Calgaryyn. Hän osallistui 2007 Lahden kirjailijakokoukseen.


title: David Albahari

text: Albaharin teoksia on käännetty monille kielille. Niistä "Syötti" on saanut NIN-palkinnon vuoden 1996 parhaana romaanina. Se on saanut myös Balkanin maiden kustantajien Balkanika-palkinnon ja Brücke Berlin -palkinnon.


title: Evald Flisar

text: Evald Flisar (s. 1945 Gerlinci, Slovenia, Jugoslavia) on slovenialainen kirjailija. Hän on kirjallisuuslehti Sodobnostin päätoimittaja ja on ollut Slovenian kirjailijaliiton puheenjohtaja 1995-2002.


title: Evald Flisar

text: Hän opiskeli vertailevaa kirjallisuustiedettä Ljubljanan yliopistossa ja Lontoossa englannin kieltä ja englantilaista kirjallisuutta. Monet teokset ovat matkapäiväkirjoja. Lisäksi hän on kirjoittanut näytelmiä. Hän saanut 1993 Prešeren-palkinnon.


title: Klaudia Jans-Ignacik

text: Klaudia Jans-Ignacik (o.s. Jans, s. 24. syyskuuta 1984 Gdynia) on puolalainen tennispelaaja. Nelinpelissä paremmin menestynyt Jans-Ignacik on ollut parhaimmillaan WTA-listan sijalla 28 syyskuussa 2012. Hän on voittanut urallaan kolme WTA-turnausta nelinpelissä.


title: Klaudia Jans-Ignacik

text: Jans-Ignacik saavutti ensimmäisen WTA-turnausvoittonsa nelinpelissä Marbellassa 2008 Alicja Rosolskan parina. Toisen voittonsa hän saavutti Strasbourgissa 2012 Voljga Gavartsovan kanssa ja kolmannen Montrealissa samana vuonna Kristina Mladenovicin kanssa. Ranskan avoimissa 2012 Jans-Ignacik pääsi sekanelinpelin loppuotteluun Santiago Gonzálezin kanssa.


title: Liskojen yö (elokuva)

text: Liskojen yö () on vuonna 1964 ensi-iltansa saanut John Hustonin ohjaama yhdysvaltalainen psykologinen draamaelokuva, jonka pääosissa ovat Richard Burton, Ava Gardner ja Deborah Kerr.


title: Liskojen yö (elokuva)

text: "Liskojen yö" perustuu Tennessee Williamsin samannimiseen näytelmään "Liskojen yö", joka oli saanut ensi-iltansa vuonna 1961. "Liskojen yö" voitti yhden Oscar-palkinnon neljästä ehdokkuudestaan, ja lisäksi elokuva oli ehdolla viiteen Golden Globeen.


title: Liskojen yö (elokuva)

text: Kun episkopaalinen pastori T. Lawrence Shannon (Richard Burton) erotetaan “epäilyttävien naissuhteiden” takia seurakunnastaan, hän matkustaa Meksikoon länsirannikolle merenrantakaupunkiin uuden työn perässä. Meksikossa hän päätyy ottamaan vastaan amerikkalaisturistien matkaoppaan työn. Meksikossa hän kamppailee saadakseen sotkuun menneen elämänsä takaisin raiteilleen.


title: Liskojen yö (elokuva)

text:
Matkaoppaan työtä ei helpota linja-autollinen keski-ikäisiä baptistinaisia, joiden kanssa on myös teini-ikäinen vamppi Charlotte Goodall (Sue Lyon) ja tätä tarkasti vahtiva matkanjohtaja Judith Fellowes (Grayson Hall), joka tietää Shannonin menneisyyden. Tapahtumat sijoittuvat motelliin, jonka asukkaina on muun muassa taiteilija Hannah Jelkes (Deborah Kerr). Motellia pitää kaiken nähnyt ja kokenut Maxine Faulk (Ava Gardner). Shannonia repivät menneisyyden haamut, ja naiset voivat joko pelastaa – tai tuhota – hänet.
Alkuperäinen "Liskojen yö" -näytelmä sai ensi-iltansa Broadwaylla Royale Theatressa 28. joulukuuta vuonna 1961, jolloin näytelmän pääosissa olivat Patrick O’Neal, Bette Davis ja Margaret Leighton. Näytelmä jäi Tennessee Williamsin viimeiseksi menestysnäytelmäksi. Näytelmän viimeinen ja 316. esitys oli 29. syyskuuta vuonna 1962. Näytelmä sai kolme Tony-palkintoehdokkuutta, joista se voitti yhden.


title: Liskojen yö (elokuva)

text: Näytelmän pohjalta ohjaaja John Huston ja Anthony Veiller laativat elokuvan käsikirjoituksen. Alun perin James Garnerille oli tarjottu pastori Shannonin roolia, mutta hän oli hylännyt sen sanoen ”se oli vain liian tennesseewilliamsimainen minulle”.


title: Liskojen yö (elokuva)

text: "Liskojen yön" kuvaukset alkoivat 23. syyskuuta 1963. Elokuva kuvattiin Meksikon Jaliscon osavaltion Mismaloyassa ja Puerto Vallartassa noin kolmen miljoonan dollarin budjetilla. Elokuvan tuottajana oli Ray Stark ja tuotantoyhtiöinä Metro-Goldwyn-Mayer ja Seven Arts Productions. Elokuvan kuvaukset päättyivät 30. marraskuuta 1963. Melkein puolet kolmen miljoonan dollarin budjetista meni Burtonin, Gardnerin ja Kerrin palkkoihin. Burton sai palkaksi 750 000 dollaria, Gardner 400 000 dollaria ja Kerr 250 000 dollaria.


title: Liskojen yö (elokuva)

text: Kun ohjaaja Huston oli käynyt syyskuussa 1962 Puerto Vallartassa, hän oli ostanut 30 000 dollaria maksavan talon ihastuttuaan alueen kalastukseen. Elokuva myös laittoi pienen Puerto Vallartan kalastajakylän kartalle. Puerto Vallartalla ei ollut edes säännöllistä lentoliikennettä ennen kuin Huston kuvasi elokuvan siellä. Nykyään Puerto Vallarta on suosittu lomakohde.


title: Liskojen yö (elokuva)

text: Elokuvan kuvaukset kiinnittivät myös huomiota. Elizabeth Taylorin esiintyminen kuvauspaikalla sekä hänen ja Burtonin välille kehittynyt skandaalimainen rakkaussuhde kiinnittivät lehdistön huomiota ympäri maailman.


title: Liskojen yö (elokuva)

text: "Liskojen yö" sai Yhdysvaltain ensi-iltansa 6. elokuuta vuonna 1964 New Yorkissa, ja elokuvan teatterilevityksestä Yhdysvalloissa vastasi Metro-Goldwyn-Mayer. Suomessa elokuva sai ensi-iltansa 1. tammikuuta vuonna 1965 Rea-elokuvateatterissa. Suomessa elokuvaa levitti Filmipaja Oy.


title: Liskojen yö (elokuva)

text: Ilmestymisvuonnaan "Liskojen yö" tuotti maailmanlaajuisesti 12 miljoonaa dollaria, josta 4,5 miljoonaa dollaria Yhdysvalloissa. Elokuva pääsi vuoden 1964 10:n yleisöllisesti menestyneimpien elokuvien joukkoon. Elokuva oli yleisömenestyksen ohella sekä taloudellinen että kriittinen menestys. Myös näyttelijät saivat ylistysarvosteluja roolisuorituksistaan. Ava Gardner sai elokuvauransa parhaimmat arvostelut "Liskojen yöstä". Rotten Tomatoes -sivuston mukaan kriitikoiden arvosteluista 71 prosenttia on myönteistä perustuen neljääntoista arvosteluun.


title: Liskojen yö (elokuva)

text: MGM ja United Artists julkaisivat "Liskojen yön" VHS:lle 6. heinäkuuta vuonna 1994. Warner Bros. julkaisi elokuvan ensimmäistä kertaa DVD:lle 2. toukokuuta vuonna 2006.


title: SMS V100

text: SMS V100 oli Saksan keisarikunnan laivaston B97-luokan torpedovene, joka tilattiin ensimmäisen maailmansodan aikana. Sodan loputtua alus luovutettiin sotakorvauksena Ranskalle.


title: SMS V100

text: Alus tilattiin Stettinistä AG Vulcanilta. Sen köli laskettiin vesille telakkanumerolla 385 ja alus laskettiin vesille 8. maaliskuuta 1915. Se valmistui kolmisen kuukautta myöhemmin 17. kesäkuuta.


title: SMS V100

text: Sodan päätyttyä alus internoitiin 22. marraskuuta 1918 Scapa Flowh'hun. Saksan keisarikunnan laivaston upottautuessa 21. kesäkuuta 1919 aluksen miehistö ei onnistunut tehtävässä, vaan se nostettiin elokuussa. Alus luovutettiin Ranskalle, joka romutti sen 1921. Aluksen kattilat käytettiin uudelleen "Aventurierissa".


title: David Jackson (koripalloilija)

text: David Jackson (s. 20. elokuuta 1988 Redondo Beach, Kalifornia) on yhdysvaltalainen koripalloilija. Hän pelaa ominaisimmillaan joko pienenä laitahyökkääjänä tai isona laitahyökkääjänä. Yhdysvaltalaisessa Pennsylvanian osavaltionyliopistossa neljä kautta pelannut Jackson on pelannut ammattilaisena Suomessa, Portugalissa ja Islannissa.


title: David Jackson (koripalloilija)

text: Jackson pelasi vuosina 2007–2011 neljä kautta Pennsylvanian osavaltionyliopistossa, joka pelasi laadukkaassa Big 10 -konferenssissa. Jacksonin tehtävä oli usein puolustaa vastustajan parhaita pelaajia. Hän pelasi viimeisellä yliopistokaudellaan joukkueen avausviisikossa tehden 9,9 pistettä ja ottaen 4,5 levypalloa ottelua kohden.


title: David Jackson (koripalloilija)

text: Kaudeksi 2011–2012 Jackson siirtyi ammattilaiseksi Eurooppaan: hän pelasi Portugalin pääsarjaa Barreirense Basketissa 12,0 pisteen ja 5,3 levypallon keskiarvoilla. Seuraavaksi kaudeksi Jackson siirtyi Islantiin Thor Thorlin joukkueeseen, jossa hän oli Islannin pääsarjan kuudenneksi paras pistemies. Jackson otti Islannissa 8,5 levypalloa ottelua kohden ja onnistui kolmen pisteen heitoissaan 49,1 prosentin tarkkuudella. Kauden 2013–2014 Jackson oli pelaamatta, ja kesällä 2014 hän pelasi Pittsburghin kaupunkisarjassa. Jacksonin agentti halusi Pyrinnön päävalmentaja Pieti Poikolan mukaan tämän pääsevän hyvämaineiseen ja laadukkaasti harjoittelevaan organisaatioon, ja syyskuussa 2014 Jackson teki vuoden pelaajasopimuksen suomalaisen Tampereen Pyrinnön kanssa. Jackson pelasi pääasiassa Pyrinnön reservijoukkueessa mutta myös seuran edustusjoukkueessa Baltian liigassa.


title: David Jackson (koripalloilija)

text: Pyrinnön päävalmentaja Pieti Poikolan mukaan Jackson on monipuolinen pelaaja, urheilullinen ja pelipaikalleen hyvä kaukoheittäjä.


title: David Jackson (koripalloilija)

text: Jacksonilla on yksi velipuoli, pitkään NBA:ssa pelannut Amir Johnson, ja neljä siskoa. Hänen isänsä Ray Mosby pelasi koripalloa yliopistossa, ja äiti Andrea Jackson pelasi lentopalloa ja kuului Yhdysvaltain maajoukkueeseen, joka boikotoi Moskovan olympiakisoja vuonna 1980.


title: SMS V79

text: SMS V79 oli Saksan keisarikunnan laivaston V25-luokan torpedovene, joka tilattiin ensimmäisen maailmansodan aikana. Sodan loputtua alus luovutettiin sotakorvauksena Ranskalle.


title: SMS V79

text: Alus tilattiin Hampurista AG Vulcanilta ja sen köli laskettiin vesille telakkanumerolla 18. Alus laskettiin vesille 18. huhtikuuta 1916 ja se valmistui kolmisen kuukautta myöhemmin 11. heinäkuuta.


title: SMS V79

text: Sodan päätyttyä alus jatkoi palvelustaan Reichsmarinessa, kunnes se luovutettiin Ranskalle 14. kesäkuuta 1920 Cherbourgissa. Alus liitettiin Ranskan merivoimiin nimellä "Pierre Durand".Alus poistettiin palveluksesta 15. helmikuuta 1933 ja se romutettiin.


title: Ratsasta, vaquero!

text: Ratsasta, vaquero! () on John Farrow’n ohjaama yhdysvaltalainen lännenelokuva vuodelta 1953. Elokuvan pääosissa ovat Robert Taylor, Ava Gardner ja Howard Keel. "Ratsasta, vaquero!" sijoittuu Texasiin, jossa ranchin asukkaat joutuvat kohtaamaan intiaaneja ja lainsuojattomia.


title: Ratsasta, vaquero!

text: "Ratsasta, vaquero!" -elokuvan käsikirjoituksen laativat ohjaaja John Farrow ja Frank Fenton. Elokuvan tuottajana oli Stephen Ames ja tuotanto- ja levittäjäyhtiönä Metro-Goldwyn-Mayer. Musiikin sävellyksestä vastasi Bronisław Kaper, ja elokuvan kuvasi Robert Surtees. Elokuva kuvattiin heinäkuusta syyskuuhun vuonna 1952 Utahin Kanabissa työnimellä "Vaquero".


title: Ratsasta, vaquero!

text: "Ratsasta, vaquero!" sai Yhdysvaltain ensi-iltansa 15. heinäkuuta 1953 New Yorkissa. Maanlaajuiseen teatterilevitykseen elokuva pääsi Yhdysvalloissa 17. heinäkuuta. Suomessa elokuvan teatteriensi-ilta oli 12. maaliskuuta vuonna 1954. Ilmestyessään elokuva oli taloudellinen menestys. Elokuva tuotti MGM:n merkintöjen mukaan Yhdysvalloissa ja Kanadassa 1 834 000 dollaria ja ulkomailla 1 593 000 dollaria. MGM sai voittoa 895 000 dollarin edestä. Warner Bros. julkaisi elokuvan Yhdysvalloissa DVD:nä 22. helmikuuta vuonna 2011.


title: Tauno Jalanti

text: Tauno Ilmari Jalanti, sukunimi aik. "Jämsén" (12. tammikuuta 1903 Mikkeli – 6. maaliskuuta 1992 Lausanne, Sveitsi) oli suomalainen ulkoministeriön virkamies, joka toimi myöhemmin liikemiehenä.


title: Tauno Jalanti

text: Jalanti pääsi ylioppilaaksi 1922 ja hän valmistui Helsingin yliopistosta filosofian kandidaatiksi 1928. Hän oli Mikkelin Sanomain Helsingin kirjeenvaihtajana ja sen jälkeen Ylioppilaslehdessä toimitussihteerinä 1924–1926 ja päätoimittajana 1928.


title: Tauno Jalanti

text: Jalanti oli ulkoministeriön palveluksessa 1928–1945 työskennellen ulkoministeriön kauppapoliittisella osastolla. Viimeksi hän toimi kauppapoliittisen osaston johtajana vuodesta 1942 alkaen. Hän joutui eroamaan ulkoministeriön palveluksesta vuonna 1945 jääden eläkkeelle "polittisista syistä". Tämän jälkeen Jalanti toimi liikemiehenä muun muassa Ranskassa ja Sveitsissä.


title: Tauno Jalanti

text: Jalannin eron syynä lienee ollut se että häntä pidettiin sopimattomana käymään kauppaneuvotteluja Neuvostoliiton, Ison-Britannian ja Ruotsin kanssa. Akateemiseen Karjala-Seuraan kuulunutta Jalantia syytettiin ruotsalaisvihamieliseksi ja hänen väitettiin jopa sabotoineen Ruotsin kanssa käytyjä kauppaneuvotteluja. Tutkija Ilkka Seppisen mukaan venäläisvastainen Jalanti aiheutti myös vaikeuksia Suomen ja Neuvostoliiton kauppasuhteissa välirauhan aikana.


title: Tauno Jalanti

text: Eronsa jälkeen Jalanti seurasi vielä ulkomailla asuessaankin Suomen politiikkaa. Asekätkennästä vankeustuomion saanut eversti Valo Nihtilä oli vapauduttuaan vankilasta Jalannin "Fennia"-yrityksen palveluksessa Pariisissa 1951–1954. Kustaa Vilkunan mukaan Jalanti olisi suunnitellut yhdessä Elias Erkon ja Kansallis-Osake-Pankin kanssa vastarintaliikkeen perustamista mahdollisen venäläismiehityksen varalta.


title: Tauno Jalanti

text: Jalanti tunsi Urho Kekkosen jo siltä ajalta kun molemmat kuuluivat AKS:ään. Miesten välit säilyivät hyvinä aina 1950-luvulle saakka kunnes ne katkesivat vuoden 1956 presidentinvaaleja edeltäneen kiivaan poliittisen kamppailun aikana. Jalanti siirtyi Kekkosen vastustajien leiriin ja kannatti aluksi Väinö Tannerin presidenttiehdokkuutta, mutta hän siirtyi sitten Sakari Tuomiojan kannattajien joukkoon. Helmikuussa 1955 alettiin julkisuudessa levittää huhua, että Kekkonen ja Jalanti olisivat tapelleet hotelli Kämpissä vietetyn alkoholipitoisen illanvieton jälkeen.


title: Tauno Jalanti

text: Todellisuudessa Kekkonen oli mennyt eräänä helmikuun 1955 yönä tapaamaan Suomeen saapunutta ja hotelliin majoittunutta Jalantia saadakseen selville, miksi tämä oli siirtynyt Tannerin ehdokkuuden kannattajaksi. Jonkin aikaa Jalannin huoneessa keskusteltuaan he olivat lähteneet samassa hotellissa asuneen kenraali A. F. Airon huoneeseen. Matkalla sinne miehet poikkesivat toiletissa, jossa Jalanti horjahti ja loukkasi päänsä vesihanaan niin että päähän tuli pieni haava. Jalannin haava puhdistettiin sitten kostetulla pyyheliinalla ja miehet jatkoivat matkaa Airon huoneeseen.


title: Tauno Jalanti

text: Sensaatio Uutiset -niminen lehti paisutteli pyyheliinaan jääneistä veritahroista kokoon jutun, jonka mukaan hotellissa olisi käyty Kekkosen ja Jalannin välillä verinen tappelu, jonka jälkiä olisi jouduttu siivoamaan hotellin käytäviltä. Kekkonen oli jälkeenpäin tyytymätön siihen, että Jalanti ei suostunut riittävän painokkaasti kumoamaan julkisuudessa tappelusta levitettyjä juttuja ja myöhemmin hän kieltäytyi tapaamasta luokseen vierailulle pyrkinyttä Jalantia.


title: Tauno Jalanti

text: Hotellitappelun aiheuttaman uutiskirjoittelun vuoksi Kekkonen laati vastineen joka julkaistiin 15. toukokuuta 1955 Maakansa-lehdessä:


title: Maalausteline

text: Maalausteline on taidemaalarin apuväline, joka pitää kankaan tukevasti paikallaan maalaamisen aikana.


title: Maalausteline

text: Maalaustelineitä on kahta päätyyppiä. "Ateljeetelineet" ovat H-kirjaimen muotoisia, suuria, raskaita ja tukevia, ja niitä käytetään suurille kankaille maalattaessa. Ateljeetelineitä valmistetaan esimerkiksi pyökistä, tammesta tai mahongista. Telineen kummallakin sivulla on tukeva pystysuora kannatinpalkki ja niiden välissä säädettävä keskuspalkki, jota voidaan kallistaa. Telineen etureunalla on kapea taso, jolla maalaus lepää ja jossa voi pitää palettia, siveltimiä ja muita välineitä. Ateljeetelineessä on usein neljä pyörää, joiden avulla sitä voidaan siirrellä ateljeessa.


title: Maalausteline

text: "Luonnostelineet" ovat kevyitä sekä teleskooppijalkaisia tai kokoontaitettavia. Luonnostelineitä käytetään pienten taulujen teossa, tai ulkona maalattaessa tai luonnosteltaessa. Luonnostelineet valmistetaan yleensä pyökistä tai alumiinista. Teline tuetaan joskus painolla tai upottamalla jalkoihin sidotut puikot maahan. Taideoppilaitoksissa käytetään joskus telineitä, jotka ovat ateljeetelineen ja luonnostelineen välimuotoja.


Pontifícia Universidade Católica de Minas Gerais (PUC-MG) on yliopisto Minas Geraisn kaupungissa, Brasiliassa.


title: Hannah Arterton

text: Hannah Jane Arterton (s. 26. tammikuuta 1989 Lontoo) on englantilainen näyttelijä, joka tunnetaan elokuvista "Hide and Seek" (2014) ja "Walking on Sunshine" (2014) sekä televisiosarjasta "Atlantis". Hänen isosiskonsa on näyttelijä Gemma Arterton.


title: Hannah Arterton

text: Arterton on kotoisin Gravesendistä, Kentistä. Valmistuttuaan Gravesend Grammar Schoolista hän opiskeli ensin Miskin Theatre Schoolissa (osa North West Kent Collegea) ja sitten Royal Academy of Dramatic Artissa. Viimeisenä opiskeluvuonaan hän sai roolin Stephen Poliakoffin näytelmästä "My City". Sen jälkeen hän oli jonkin aikaa ilman töitä, kunnes hänet valittiin BBC:n fantasiasarjaan "Atlantis" ja kohta sen jälkeen musikaalielokuvaan "Walking on Sunshine", joka oli hänen elokuvadebyyttinsä.


title: Hannah Arterton

text: Arterton on harrastanut pienestä lähtien myös musiikkia ja soittanut yhtyeessä 14-vuotiaasta alkaen. Hän kuuluu edelleen yhtyeeseen The Hitmen and Her, joka esiintyy erilaisissa juhlatilaisuuksissa. 16-vuotiaana hänelle tarjottiin levytyssopimustakin, mutta se ei toteutunut.


title: Dysart et al

text: Corporation of the United Townships of Dysart, Dudley, Harcourt, Guilford, Harburn, Bruton, Havelock, Eyre and Clyde on kunta Ontarion provinssissa Kanadassa. Kunnalla on Kanadan pisin nimi, ja nimi yleensä lyhennetään muotoon Dysart et al. Kunnan asukasluku on 5 966.


title: Dysart et al

text: Brittiläinen "Canadian Land and Emigration Company" osti nykyisen kunnan alueelta maata englantilaisille siirtolaisille vuonna 1861. Vuonna 1864 alueelle perustettiin Haliburtonin kylä. Lisäksi ajan myötä alueelle muodostui yhdeksän muuta asutuskeskusta. Haliburtonin alueesta tuli piirikunta 1887, josta on muodostunut pohja Haliburtonin aluekunnalle. Alkuperäinen alue on nykyään yksi aluekunnan neljästä kunnasta.


Jääkiekon naisten maailmanmestaruuskilpailut 1994 pelattiin Lake Placidissa, Yhdysvalloissa. Maailmanmestaruuden voitti Kanada kaatamalla loppuottelussa isäntämaa Yhdysvallat lukemin 6-3. Pronssimitalit voitti Suomi kukistamalla pronssiottelussa Kiinan lukemin 8-1.


title: Magdalena Andersson

text: Eva Magdalena Andersson (s. 23. tammikuuta 1967 Uppsala) on ruotsalainen sosiaalidemokraattinen poliitikko ja Ruotsin nykyinen valtiovarainministeri. Andersson on Ruotsin historian toinen naispuolinen valtiovarainministeri.


title: Magdalena Andersson

text: Andersson suoritti "civilekonom" -tutkinnon Tukholman kauppakorkeakoulussa vuonna 1992. Hän suoritti tohtorin tutkintoon tähtääviä taloustieteen jatko-opintoja korkeakoulussa vuosina 1992–1995, mutta ei valmistunut. Andersson opiskeli kevätlukukauden 1995 Harvardin yliopistossa.


title: Magdalena Andersson

text: Andersson toimi vuosina 2004–2006 valtiovarainministeriön valtiosihteerinä ja marraskuussa 2009 hän aloitti työt Ruotsin veroviraston apulaispääjohtajana. Verovirastosta Andersson siirtyi helmikuussa 2012 sosiaalidemokraattisen puolueen talouspoliittiseksi edustajaksi. Vuoden 2014 valtiopäivävaalien jälkeen Andersson nimitettiin Stefan Löfvenin johtaman hallituksen valtiovarainministeriksi 3. lokakuuta 2014. Hänet valittiin vaaleissa myös ensimmäistä kertaa edustajaksi valtiopäiville.


title: Magdalena Andersson

text: Andersson on naimisissa taloustieteen professori Richard Fribergin kanssa. Heillä on kaksi lasta.


title: Brittany Hedderson

text: Brittany Hedderson (s. 26. syyskuuta 1990) on kanadalainen koripalloilija. Hän edusti kaudella 2014–2015 suomalaista Tampereen Pyrintöä. Vuosina 2008–2012 yliopistokoripalloa Buffalossa pelannut Hedderson pelasi kauden 2012–2013 suomalaisessa Turun Riennossa.


title: Brittany Hedderson

text: 26. syyskuuta 1990 syntynyt Hedderson aloitti koripallon kolmannella luokalla. Hän pelasi koripalloa yliopistotasolla Buffalossa neljä kautta vuosina 2008–2012.


title: Brittany Hedderson

text: Syksyllä 2012 Hedderson siirtyi Eurooppaan, suomalaiseen Turun Rientoon, jossa hän pelasi kauden 2012–2013. Riento selviytyi viimeisenä joukkueena pudotuspeleihin, joissa se putosi heti puolivälierissä mestaruuden voittaneelle Catzille otteluvoitoin 2–0. Hedderson pelasi runkosarjassa 15,1 pisteen, 6,5 levypallon ja 3,2 syötön keskiarvoilla riistäen pallon lisäksi keskimäärin 2,4 kertaa ottelua kohden. Kauden suurimman pistemääränsä, 25, Hedderson teki viimeisessä runkosarjaottelussa Hyvinkään Pontevaa vastaan. Kauden 2013–2014 Hedderson kärsi akillesvammasta eikä pystynyt pelaamaan. Hän työskenteli toipilasaikansa valmentajana.


title: Brittany Hedderson

text: Syksyllä 2014 Hedderson teki pelaajasopimuksen suomalaisen Tampereen Pyrinnön kanssa ja saapui joukkueeseen juuri ennen kauden alkua. Hedderson pelasi Pyrinnössä runkosarjan 14,4 pisteen, 7,1 levypallon, 2,1 syötön ja 2,4 riiston ottelukohtaisilla keskiarvoilla. Korisliigan piste-ennätystään hän sivusi helmikuussa 2015 tehtyään 25 pistettä ToPo:a vastaan. Pyrintö sijoittui runkosarjassa yhdeksänneksi ja putosi ensimmäisenä joukkueena pudotuspeleistä.


title: Brittany Hedderson

text: Heddersonin vanhemmat ovat Brad ja Tish Hedderson, ja hänellä on yksi veli, Ryan.


title: Pyöreän pöydän ritarit (elokuva)

text: Pyöreän pöydän ritarit () on vuonna 1953 ensi-iltansa saanut Richard Thorpen ohjaama ja Pandro S. Bermanin tuottama yhdysvaltalais-brittiläinen romantiikalla sävytetty seikkailuelokuva, jonka pääosissa ovat Robert Taylor Sir Lancelotina, Ava Gardner kuningatar Guineverena ja Mel Ferrer kuningas Arthurina. Muissa osissa ovat Anne Crawford Morgan le Fayna, Stanley Baker Mordredina ja Felix Aylmer Merlininä. Elokuvasta tuli tuotantoyhtiö Metro-Goldwyn-Mayerin ensimmäinen Cinemascope-elokuva.


title: Pyöreän pöydän ritarit (elokuva)

text: "Pyöreän pöydän ritarit" on toinen elokuva epävirallisessa ohjaaja Richard Thorpen, tuottaja Pandro S. Bermanin ja näyttelijä Robert Taylorin elokuvasarjassa, jonka muut osat ovat "Ivanhoe" (1952) ja "Kuninkaan jousimies" (1955). "Pyöreän pöydän ritarit" oli ehdokkaana kahteen Oscar-palkintoon vuonna 1954.


title: Pyöreän pöydän ritarit (elokuva)

text:
"Pyöreän pöydän ritarit" sijoittuu ensimmäisen vuosituhannen lopun Englantiin. Aatelissukuinen ritari Arthur Pendragon (Mel Ferrer) todistaa oikeutensa kuningaskunnan valtaistuimeen, kun hän ainoana nostaa kiveen taianomaisesti upotetun hallitsijan miekan. Merlin-velhon (Felix Aylmer) suojeluksessa Arthurin on kuitenkin ensin taistelemalla osoitettava suuruutensa alamaisilleen; ennen kaikkea ritareista urheimmalle Sir Lancelotille (Robert Taylor), Pyhää Graalin maljaa tavoittelevalle Sir Percivalille (Gabriel Woolf) ja pahantahtoiselle ja riidanhaluiselle Modredille (Stanley Baker). Tämän jälkeen Arthurin on mahdollista ryhtyä muodostamaan näistä sotureista eliittikaartinsa, "Pyöreän Pöydän ritarikunnan". Pian kuningaskunnassa tiivistyvät valtajuonittelut ja salaiset rakkaussuhteet.
"Pyöreän pöydän ritarit" -elokuvan käsikirjoituksen laativat Talbot Jennings, Jan Lustig ja Noel Langley Thomas Maloryn kokoaman teoksen "Pyöreän pöydän ritarit" (1485) pohjalta. George Sanders oli alun perin Mordredin roolissa, mutta hänen sairastuttuaan kuvauksien alussa tilalle tuli Stanley Baker.


title: Pyöreän pöydän ritarit (elokuva)

text: "Pyöreän pöydän ritarit" -elokuvan kuvaukset alkoivat 4. kesäkuuta 1953. Elokuva kuvattiin paikan päällä Irlannin Dublinissa, Pohjois-Irlannin Belfastissa, Englannin Devonin Dartmoorissa ja Cornwallin Tintagelissa sekä Walesin Cardiffissä. Elokuvaa kuvattiin lisäksi Englannin Hertfordshiren Borehamwoodissa sijaitsevilla MGM:n brittiläisstudioilla ja Buckinghamshiren Iver Heathissa sijaitsevilla Pinewood Studiosilla. Elokuva kuvattiin Technicolor-elokuvausmenetelmällä, ja elokuvan budjettina oli vähän yli 2,6 miljoonan dollaria. Elokuvan kuvaukset saatiin päätökseen 2. syyskuuta 1953.


title: Pyöreän pöydän ritarit (elokuva)

text: "Pyöreän pöydän ritarit" sai Yhdysvaltain ensi-iltansa Los Angelesin Hollywoodissa 22. joulukuuta vuonna 1953. New Yorkin ensi-ilta oli 7. tammikuuta 1954, ja maanlaajuiseen teatterilevitykseen elokuva pääsi kotimaassaan 15. tammikuuta 1954. Suomessa elokuvan teatteriensi-ilta oli 17. joulukuuta vuonna 1954, ja 5. marraskuuta vuonna 1982 elokuva julkaistiin uudelleen Suomessa. Elokuvan tuotantoyhtiö Metro-Goldwyn-Mayer toimi myös elokuvan levittäjänä.


title: Pyöreän pöydän ritarit (elokuva)

text: MGM:n merkintöjen mukaan elokuva tuotti Yhdysvalloissa ja Kanadassa 4 518 000 dollaria ja ulkomailla 3 578 000 dollaria. Yhteensä "Pyöreän pöydän ritarit" tuotti 8 096 000 dollaria ja voittoa tuli 1 641 000 dollarin verran. Rotten Tomatoes -sivuston mukaan kriitikoiden arvosteluista 80 prosenttia on myönteistä perustuen viiteen arvosteluun.


title: Pyöreän pöydän ritarit (elokuva)

text: "Pyöreän pöydän ritarit" on julkaistu VHS:nä ja DVD:nä. VHS:nä elokuva julkaistiin vuonna 1990 Yhdysvalloissa. Ensimmäisen DVD-julkaisun Warner Bros. julkaisi 1. heinäkuuta vuonna 2003 Yhdysvalloissa. Warner Bros. uudelleenjulkaisi elokuvan DVD:nä 17. toukokuuta vuonna 2012.


title: American Sniper

text: American Sniper on vuonna 2014 ensi-iltansa saanut Clint Eastwoodin ohjaama Oscar-palkittu elämäkerrallinen toimintaelokuva yhdysvaltalaisesta tarkka-ampujasta Chris Kylesta. Elokuva perustuu Kylen samannimiseen omaelämäkertaan vuodelta 2012. Elokuvan pääosissa ovat Bradley Cooper, Sienna Miller, Luke Grimes, Kyle Gallner, Sam Jaeger, Jake McDorman ja Cory Hardrict.


title: American Sniper

text: Elokuvan sai ensi-iltansa Yhdysvalloissa 11. marraskuuta 2014. Suomessa elokuvan ensi-ilta oli 6. maaliskuuta 2015.


title: American Sniper

text: "American Sniper" sai kuusi Oscar-ehdokkuutta parhaasta elokuvasta, miespääosasta (Bradley Cooper), sovitetusta käsikirjoituksesta, leikkauksesta, äänitehosteista ja äänityksestä.


title: American Sniper

text: "American Sniper" kertoo tositapahtumiin perustuvan tarinan Chris Kylesta, joka kymmenvuotisen uransa aikana nousi Yhdysvaltain armeijan tappavimmaksi tarkka-ampujaksi. Tämä johti siihen, että Irakin kapinalliset asettivat palkkion hänestä. Lempinimen ”Legenda” saanut Kyle ei kuitenkaan sodasta palattuaan osannut jättää taistelutannerta taakseen, mikä rasitti hänen perhesuhteitaan ja avioliittoaan.


title: American Sniper

text: Elokuva on herättänyt paljon arvostelua. Arvostelijat ovat kritisoineet elokuvaa republikaanien sotapropagandaksi, jossa syyskuun 11. päivän terroriteot ja Irakin sota liitetään sumeilematta yhteen. Ihmetystä arvostelijoissa on herättänyt se, kuinka elokuvan päähahmo on saatu näyttämään sankarilta, vaikka tosielämässä Chris Kyle oli toista maata. Arvostelijoiden mukaan Kyle on kertonut nauttineensa tappamisesta ja kehuskellut ryöstelleensä irakilaisten perheiden koteja Fallujassa. Hän on haukkunut irakilaisia villeiksi, joista hän ei piittaa pätkän vertaa, arvostelijat huomauttavat. Elokuvan on myös sanottu lietsoneen vihaa ja väkivaltaa arabeja kohtaan. Clint Eastwood on itse luonnehtinut elokuvaa sodanvastaiseksi. Irakilainen elokuvantekijä Mohamed Al-Daradji on sanonut, että irakilaisten pitäisi itse tehdä enemmän elokuvia irakilaisista ihmisistä.


title: KRET

text: KRET eli Kontsern Radioelektronnyje tehnologii () on Venäjän valtionkorporaatio Rostehin tytäryhtiö. Se on vuonna 2009 perustettu Venäjän suurin radioelektroniikan alan toimiva teollisuuskonserni. Holdingyhtiönä toimivaan konserniin kuuluu 97 tytäryritystä tai muuta organisaatiota 28 Venäjän federaatiosubjektissa. Henkilökuntaa on yli 66 000. Yhtymän kotipaikka on Moskova.


title: KRET

text: KRET valmistaa monenlaisia ilmailun ja sodankäynnin järjestelmiä (mm. avioniikka, EW, ELINT, IFF), näihin liittyvää instrumentaatiota sekä elektroniikan komponentteja. Yhtymä toimittaa järjestelmiä niin kotimaahansa (Venäjän federaatiolle) kuin yli 30 ulkomaahan, kuten IVY-maihin, Latinalaisen Amerikan maihin, Länsi-Eurooppaan, Afrikkaan, Intiaan ja Kiinaan.


title: KRET

text: KRET oli eräs niistä Venäjän valtionyrityksistä, joihin Yhdysvallat ja monet muut länsimaat kohdistivat pakotetoimenpiteitä Venäjän federaation vuonna 2014 Ukrainaan suuntautuneiden sotilaallisten toimien (Etelä-Ukrainaan kuuluvan Krimin sotilasmiehitys, osallistuminen sotaan Itä-Ukrainassa) johdosta.


title: Kellokurjenkanerva

text: Kellokurjenkanerva ("Phyllodoce empetriformis") on kurjenkanervien kasvisukuun kuuluva laji. Se on peräisin Pohjois-Amerikan länsiosista. Kasvi on 10- 40 cm korkea ainavihanta pensas. Lehdet ovat neulasmaisia ja sijaitsevat varressa limittäin. Kukat ovat kaksineuvoisia ja väriltään roosan ja vaaleanpunaisen sävyisiä. Hedelmä on kuiva, pyöreä kota. Kellokurjenkanerva sekoittuu helposti variksenmarjaan, jota se muistuttaa. Kasvi menestyy puolivarjoisella ja kostealla kasvupaikalla.


title: Pista Dankó

text: Pista Dankó (13. heinäkuuta 1858 Szeged – 19. maaliskuuta 1903 Budapest) oli romanitaustainen unkarilainen säveltäjä ja orkesterinjohtaja, joka onnistui etnisestä asemastaan huolimatta saavuttamaan arvostetun aseman unkarilaisten keskuudessa. Hän teki uransa aikana yli 400 sävellystä, joihin sisältyy muun muassa musiikkia runoilija Lajos Pósan teksteihin. Vuonna 1885 Dankó sävelsi Unkarin valtakunnan tuhatvuotisjuhlallisuuksia varten kirjailija Géza Gárdonyin pyynnöstä kappaleen "A magyarok bejövetele" (Unkarilaisten marssi).


title: Pista Dankó

text: Ensimmäisen patsaansa Dankó sai 1920-luvulla, viulisti Jánoš Biharin jälkeen toisena Unkarin romanina. Nykyään hänen mukaansa on nimetty muun muassa lukuisia katuja eri puolilla Unkaria. Ensimmäinen elokuva Dankósta valmistui vuonna 1940. Suomessa Pista Dankón sävellyksiä on levyttänyt ainakin Piirpauke.


title: Tärkki

text: Tärkki on tekstiiliä kovettava tärkkelyspohjainen aine, jota käytetään vaatteiden ja sisustustekstiilien käsittelyyn. Sitä käytettiin erityisesti 1800-luvulla kaulusten ja kalvosinten jäykistämiseen. Tärkki helpottaa vaatteiden pesemistä, koska lika kiinnittyy siihen eikä vaatteen kuituihin. Pesun aikana tärkki huuhtoutuu pois, jonka jälkeen sitä lisätään uudelleen.


title: Jääkiekon Euroopan cup 1965–1966

text: Jääkiekon Euroopan cup pelattiin ensimmäistä kertaa vuonna 1965-1966. Kyseessä oli ensimmäinen Euroopassa järjestetty kansainvälinen seurajoukkuekilpailu, jossa pelasivat maanosan parhaiden jääkiekkomaiden kansallisten sarjojen mestarit. Keväällä 1965 pidettiin cupin perustamisneuvottelut Wienissä, missä maiden mestarijoukkueet olivat mukana. Syksyllä 1965 cup-kilpailu aloitettiin ja cupin voittaja oli selvillä maaliskuussa 1966.


title: Jääkiekon Euroopan cup 1965–1966

text: Tšekkoslovakian ja Länsi-Saksan mestarit pääsivät suoraan puolivälieriin. Suomen mestaruuden keväällä 1965 voittanut Porin Karhut pääsi myös suoraan puolivälieriin, koska sen ensimmäisen kierroksen vastustaja Västra Frölunda luopui kilpailusta.


title: Jääkiekon Euroopan cup 1965–1966

text: Tulevina vuosikymmeninä cupia hallitsi Neuvostoliiton mestaruussarjan voittajajoukkue, mutta ensimmäiseen Euroopan cupiin ei vielä osallistunut neuvostoliittolaisjoukkuetta. Ensimmäisen jääkiekon Euroopan cupin voitti Tšekkoslovakian liigan mestari ZKL Brno.


title: Jyväskylän vanha hautausmaa

text: Jyväskylän vanha hautausmaa on Jyväskylän Puistokadun varrella sijaitseva hautausmaa. Se on perustettu vuonna 1837 alun perin Laukaan maantien varteen. Alueesta muodostui kaupunginosa, kun arkkitehti Yrjö Blomstedtin asemakaava hyväksyttiin 1910. Aluksi siunaamiset tehtiin Kaupunginkirkossa, josta saattoväki siirtyi hautajaiskulkueena hautausmaalle, mutta arkkitehti Pauli Blomstedtin suunnitteleman siunauskappelin valmistuttua vuonna 1930 ei enää nähty kaupungin läpi kulkevia hautajaiskulkueita. Hautausmaata on laajennettu vuosina 1899, 1924 ja 1941. Alue kuuluu valtakunnallisesti merkittäviin rakennettuihin kulttuuriympäristöihin.


title: Jyväskylän vanha hautausmaa

text: Alueelle haudattuja ovat muiden muassa tehtailijat Johan Parviainen, Jaakko Länkelä ja Julius Johnson, taiteilija Urho Lehtinen, kirjailijat Isa Asp, Irene Mendelin ja Juhani Siljo, virsirunoilija Kreeta Haapasalo ja kirjankustantaja Karl Jacob Gummerus.


title: Jyväskylän vanha hautausmaa

text:
Alueen keskimmäisessä osassa on seppä Jaakko Högmanille pystytetty muistomerkki. Paikalla oli ennen hautausmaata sijainnut paja, jonka arveltiin kuuluneen Högmanille. Seppä Högman taas vaikutti suuresti herännäisjohtaja Paavo Ruotsalaisen elämänkulkuun, joten paikalle pystytettiin vuonna 1925 muistokivi Ruotsalaisen ja Högmanin vuonna 1799 tapahtuneen kohtaamisen muistoksi.
Hautausmaalla olevan Wolmar Schildtin hautakiven teksti on kirjoitettu venykekirjoituksella. Hautausmaan eteläpäässä oleva puoliympyrän muotoinen sankarihautausmaa on vuodelta 1918. Ensiksi sinne haudattiin vapaussodan kaatuneet ja sittemmin myös talvisodan ja jatkosodan sankarivainajat. Sankarivainajia on 412. Muistopatsaaksi heille on pystytetty klassistinen kiviuurna "Uhriliekki", joka on taiteilija Gunnar Finnen suunnittelema. Sankarihauta-alue uusittiin 1950-luvulla arkkitehti Aulis Blomstedtin suunnitelman mukaan.


title: Porsche 991

text: Porsche 991 on valmistajansa käyttämä tunnus seitsemännen sukupolven 911-mallista. Malli esiteltiin Frankfurtin autonäyttelyssä syyskuussa 2011 ja se korvasi mallia edeltäneen 997-sukupolven auton. Auton rakenne on kokonaan uusi. 991-mallin muotokieli pysyttelee edeltäjiensä tapaan uskollisena alkuperäiselle vuoden 1963 mallille.


title: Porsche 991

text: Selkeimmin 991 erottuu edeltäjästään 10 cm pidemmän akselivälin tuoman ryhdikkyyden kautta. Myös pituus on kasvanut mallista riippuen noin 7 cm. Suhteellisesti edempänä sijaitseva etuakseli on mahdollistanut paremman painonjakauman sekä kaarreajokäytöksen. Korkealujuusterästen, komposiittien ja alumiinien käyttö on mahdollistanut malliston keventämisen kautta linjan (mm. Carrera 1 380 kg, Turbo PDK 1 605 kg).


title: Porsche 991

text: Mallisto on edellisen sukupolven tapaan varsin laaja ja monimuotoinen. Edettäessä Carrerasta ja Carrera S:stä eteenpäin, on asiakkaalla mahdollisuus valita suorituskykyisempiä malliversioita joko Gran Turismo- tai kilpa-automaisempina. Ensin mainittuja edustavat Turbot ja viimeksi mainittuja GT3-mallit. Tarjolla on ensimmäistä kertaa kolme eri korileveyttä. Peruskoria käyttävät muun muassa Carrera ja Carrera S, niin kutsuttua leveää koria käyttävät muun muassa Carrera 4 ja 4S ja 997-mallisarjasta poiketen nyt myös GT3. 991-mallisukupolvessa Turbon ja Turbo S:n kori on kaikkia edellä mainittuja malleja leveämpi.


title: Porsche 991

text: Ympäristötehokkuus on ensimmäistä kertaa valittu yhdeksi suunnittelun peruslähtökohdista. Tämä näkyy mm. start-stop-automatiikan, coasting-rullaustoiminnon sekä sähköisen ohjaustehostimen hyödyntämisessä.. Tehdas tarjoaa lisäksi kaikkiin käytössä oleviin 991-mallisukupolven autoihin Tequipment-jälkivarusteluohjelman. Ohjelman kautta on mahdollista asennuttaa jälkikäteen lisävarustelistan varusteita alkuperäisinä tehdasosina. Ohjelma tarjoaa päivitysmahdollisuuksia auton ulkokuoreen, sisustan osiin ja materiaaleihin, audio- ja kommunikaatiolaitteisiin sekä suorituskykyyn.


title: Porsche 991

text: Malliston perusta on coupe-korinen 911 Carrera, joka on tarjolla PDK-automaattina sekä ensimmäisenä kaupallisena sovelluksena myös 7-portaisella manuaalivaihteistolla. 7. vaihde on ylivaihde, joka voidaan kytkeä vain 5. tai 6. vaihteen ollessa ensin valittuna. Carreran voimanlähde on 3,4-litrainen vastaiskumoottori, joka saavuttaa 350 hevosvoiman maksimitehonsa 7 400 minuuttikierroksen käyntinopeudella. Vääntömomentti on 390 nm/5 600rpm. Moottori tarjoaa yhden korkeimmista vapaastihengittävien bensiinikäyttöisten nelitahtien ominaisväännöistä saavuttaen 114 nm/litra tason. Vakiorengastus on 19-tuumainen.


title: Porsche 991

text: 911 Carrera S on vastaavasti tarjolla manuaalina sekä automaattivaihteisena ja rengastus on vakiovarusteisena 20-tuumainen. S-mallien olennaisin ero Carreraan on 3,8-litrainen moottori, jonka huipputeho on 400 hevosvoimaa Carreraa vastaavalla 7 400 rpm käyntinopeudella. Voimanlähteen vääntömomentti on 440 nm/5 600rpm ominaisväännön ollessa erittäin korkea 116 nm/litra. Carrera S voidaan varustaa myös Suomessa 26 000 euron lisähintaan PowerKit-tehopaketilla. Tällöin vapaastihengittävä moottori saavuttaa Carrera GTS:n tavoin korkealla käyntinopeusalueella suuremman tehon, huippuarvon ollessa 430 hv.


title: Porsche 991

text:
911 Carrera GTS asettuu Carrera S:n ja GT3:n väliin. GTS-malliin on valittu laajalta lisävarustelistalta vakioksi useita optioita, joista merkittävimpiä ovat mm. 430hv PowerKit-moottoriversio, PASM, Sport Chrono sekä avattavilla läpillä varustettu Sport-pakoputkisto. Lisäksi 20" vanteissa on GT3:n tapaan moottoriurheilutyyppinen yhden pultin kiinnitys. GTS on ainoa Carrera, jossa myös takavedon saa yhdistettynä leveään koriversioon.
Vastaaviin voimanlähteisiin perustuvat nelivetoiset, leveäkoriset mallit Carrera 4, Carrera 4S ja Carrera GTS. Edestä päin nelivetoiset mallit eroavat takavetoisista keulan ilmanottoaukkojen osalta. Takaa nelivetoisen tunnisteena on leveän korin ohella amerikkalaishenkinen leveä valolista, joka yhdistää vertikaalisesti takavaloklusterit.


title: Porsche 991

text: Ensimmäinen Porsche 911 Cabriolet esiteltiin 1982. Helmikuussa 2012 esiteltiin avokoriset 991-mallisukupolven Carrera Cabrioletit. Coupe-mallia vastaavat 3,4- ja 3,8-litraiset vapaastihengittävät moottorit ovat tarjolla vaihtoehtoina. Vastaavasti tuli tarjolle myös leveäkorisia nelivetomalleja 911 Carrera Cabriolet 4 ja 4S.


title: Porsche 991

text: Kangaskatto jäljittelee uuden rakenteen ansiosta Coupé-korin muotoa entistä tarkemmin. Kattoa voidaan operoida ajoneuvon liikkuessa 50 km/h nopeuteen asti ja se sulkeutuu tarvittaessa 13 sekunnissa. Rakenne perustuu kolmeen magnesiumista valmistettuun elementtiin ja kiinteään lasiseen takaikkunaan, joka on aiempaa kevytrakenteisempi ja hiljaisempi. Sähkökäyttöinen tuulensuoja on heti etuistuinten takana, aukeaa kahdessa sekunnissa ja sitä voidaan operoida aina 120 km/h nopeuteen saakka. Avomallit ovat kautta malliston vain 70 kg vastaavia Coupé-malleja painavampia.


title: Porsche 991

text: 2014 esitellyt 3,4- ja 3,8-litraiset Targa-mallit ovat aina nelivetoisia. Korimallin historia alkaa jo vuodesta 1965 ja nimi juontaa juurensa italialaisesta Targa Florio-autokilpailusta. Mallissa on keskiosastaan avautuva katto ja sen voidaan ajatella sijoittuvan coupe- ja cabriolet-korimallien väliin. 991 palaa alkuperäiseen poikittaisella alumiinipalkilla varustettuun targa-muotoon, joka viimeksi nähtiin mallissa 964.


title: Porsche 991

text: Katon avausmekanismi on täysin uusi. Kangasmateriaalista valmistettu katto voidaan avata tai sulkea 20 sekunnissa ajoneuvon ollessa paikoillaan. Kun katto on auki, kattopala on paino-optimoidusta turvalasista valmistetun takaikkunan alla säilössä. Targa-mallit ovat 90 kg painavampia kuin vastaavat nelivetoiset Carrera-mallit.


title: Porsche 991

text: 991 Turbo on tarjolla coupena ja avoautona. 3,8-litrainen, muuttuvalla turbiinigeometrialla ja suoraruiskutuksella varustettu voimanlähde kehittää 520 hv/383 kW käyntinopeusalueella 6 000-6 500rpm. Maksimivääntö 660 nm on tarjolla laajalla kierrosalueella alkaen 1 900rpm tasolta. Auto on varustettu nelipyöräohjauksella, joka parantaa ohjautuvuutta pienissä nopeuksissa ja vakauttaa ajoa korkeissa nopeuksissa. 991 Turbon huippunopeus on 315 km/h ja kiihtyvyys 0–100 km/h on vain 3.4s (Sport Chrono 3.2s). Vakiovarustus kattaa muun muassa täysnahkasisustan, SportDesign-ohjauspyörän rattivaihtein, Porsche Communication Management (PCM)-moduulin sekä Bose-äänentoiston.


title: Porsche 991

text: Myös 991 Turbo S on tarjolla kahtena edellä mainittuna korimallina. 3,8-litraisen voimanlähteen teho on nostettu lukemaan 560hv/412 kW. Maksimivääntö on 700 nm ja Sport Chrono-paketin yhteydessä yliahtotoiminnolla lyhytaikaisesti 750 nm. Mallistonsa rivakimpana kulkineena 991 Turbo S saavuttaa 318 km/h huippunopeuden ja kiihtyy 0–100 km/h 3.1s. Vakiovarustukseen kuuluvat muun muassa keraamiset jarrut, 3-vaiheisesti säädettävä etusiipi Porsche Active Aerodynamics sekä yksipistekiinnitteiset pyörät GT3:n ja GTS:n tapaan. Mallin ulkoisiin tunnusmerkkeihin kuuluvat muun muassa SportDesign sivupeilit sekä mustakromatut pakoputkiston ulostulot.


title: Porsche 991

text: Rata-automainen 991 GT3 on uusiutunut merkittävästi. Konseptin filosofia on kuitenkin entinen: kevyt, teräväliikkeinen ja rata-ajo-orientoitunut erikoismalli, joka on valmis tinkimään mukavuuksista suorituskyvyn nimissä. GT3 on ensi kertaa varustettu suoraruiskutteisella 475 hevosvoiman moottorilla, legendaarisen Hans Mezgerin suunnitteleman moottorin poistuttua tuotannosta. Mainittu teho saavutetaan 9 000 minuuttikierroksen käyntinopeudella. 440 nm maksimivääntö on sama kuin vastaavan iskutilavuuden omaavassa Carrera S-mallissa, mutta saavutetaan 650rpm korkeammalla 6 250rpm käyntinopeudella.


title: Porsche 991

text: Jousitus on 30mm matalampi kuin Carrerassa ja 20-tuumaiset vanteet kiinnitetään yhdellä pultilla moottoriurheiluperinteiden mukaisesti. Auto on varustettu myös nelipyöräohjauksella, dynaamisilla moottorintuilla sekä Porsche Torque Vectoring Plus järjestelmällä, joka ohjaa enemmän voimaa kaarteessa ulommalle takapyörälle edesauttaakseen ohjautuvuutta. Ohjaustehostin on muiden 991-mallien tapaan elektromekaaninen, aiemmasta hydraulisesta toteutuksesta on luovuttu.


title: Porsche 991

text: GT3:n huippunopeus on 315 km/h ja kiihtyvyys 0–100 km/h 3,5 sekuntia. Arvo on 0,6s nopeampi kuin 997-mallissa. Paino/teho -suhde on 3,01 kg/hv.


title: Porsche 991

text: Porsche joutui alkuvuodesta 2014 kutsumaan kaikki 991 GT3-autonsa tehtaalle moottoriin liittyvän ongelman johdosta.


title: Porsche 991

text: Kaikissa 991-mallin autoissa on kuusisylinterinen suoraruiskutteinen bokserimoottori. 3,4-litrainen on täysin uusi ja 3,8-litrainen on jatkokehitetty 997-mallin vastaavankokoisesta voimanlähteestä.


title: Porsche 991

text: Porsche 991 on saanut World Performance Car 2012-palkinnon. Porsche 991 GT3 voitti saman palkinnon vuonna 2014.


Jääkiekon naisten maailmanmestaruuskilpailut 1997 pelattiin Kanadassa. Maailmanmestaruuden voitti isäntämaa Kanada kaatamalla loppuottelussa Yhdysvallat lukemin 4-3. Pronssimitalit vei Suomi.


title: Farimaké

text: Farimaké on maalaiskunta Moptin alueen Youwaroun piirissä Malissa. Sen keskuskylä Gathi-Loumo sijaitsee Nigerjoen tulva-alueen länsireunalla 40 kilometriä Youwarousta luoteeseen. Kunnassa on 11 900 asukasta (vuonna 2009).


title: Farimaké

text: Farimakén kunnan pinta-ala on 3 148 neliökilometriä. Se rajoittuu idässä Youwaroun piirin Youwaroun ja Bembéré Taman kuntiin sekä etelässä Moptin alueen Ténenkoun, lännessä Ségoun alueen Nionon ja Timbuktun alueen Goundamin ja pohjoisessa Niafunkén piireihin. Seutu kuuluu Sahelin vyöhykkeeseen. Pinnanmuodostukseltaan se on tasankoa. Nigerjoesta lähtevä Tialga-kanava ruokkii lukuisia järviä.


title: Farimaké

text: Kuntaan kuuluu 22 kylää ja 15 paimentolaisryhmää. Asukkaat ovat etupäässä fulbeja ja heidän entisiä orjiaan rimaibeja, bambaroita, tuaregeja ja belloja. Vallitseva uskonto on islam.


title: Farimaké

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi ja durra. Kotieläimiä ovat naudat, lampaat, vuohet, aasit, kamelit, hevoset ja siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä. Gathi-Loumossa pidetään viikoittaiset markkinat sekä suuret karjamarkkinat.


title: Farimaké

text: Gathi-Loumosta on tieyhteydet Diankéen, Youwarouhun, Léréen ja Diouraan. Vesiteitä voidaan käyttää vain kolme kuukautta vuodessa. Palveluihin kuuluu neljä alakoulua, yksi paimentolaiskoulu, koulutus- ja kehittämiskeskus (CED) ja terveysasema.


Jääkiekon naisten maailmanmestaruuskilpailut 2000 pelattiin Kanadassa. Maailmanmestaruuden voitti Kanada kaatamalla loppuottelussa jatkoajalla Yhdysvallat lukemin 3-2. Pronssimitalit vei Suomi.


title: Stockholm Waterfront

text: Stockholm Waterfront on kongressikeskuksena ja hotellina toimiva rakennus Tukholman Norrmalmilla Barnhusvikenin rannalla, lähellä Tukholman keskusrautatieasemaa. Se rakennettiin vuosina 2008–2011, ja sen on suunnittelut arkkitehtitoimisto White.


title: Stockholm Waterfront

text: Rakennuskompleksi muodostuu kolmesta osasta: 11-kerroksisesta toimistotalosta, hotelliosasta sekä matalasta ja veistoksellisesta kongressitalosta. Kongressihalliin mahtuu 3 000 vierasta. Stockholm Waterfrontin tieltä purettiin 1970-luvulla rakennettu postiterminaali. Uudisrakennus herätti paljon keskustelua.


title: Isolampikorento

text: Isolampikorento ("Leucorrhinia rubicunda") on yleinen lampikorentoihin kuuluva sudenkorento.


title: Isolampikorento

text: Isolampikorennolla on tumman takaruumiinsa keskilinjalla täpliä, jotka ovat tavallisesti keltaiset naaraalla ja punaiset sukukypsällä koiraalla ja harvoin naaraalla. Takaruumiin 7. jaokkeessa sijaitseva täplä jatkuu yli jaokkeen puolenvälin. Siipien kylkisuonet eli siiven etureunan siipisuonet ovat kokonaan keltaiset, ja siipitäplät ovat sukukypsällä koiraalla tavallisesti punaiset. Pikkulampikorennolla kylkisuonet ovat vain kärjistä keltaiset.


title: Isolampikorento

text: Isolampikorennon ulkonäkö on muiden lampikorentojen kaltainen. Sukupuolielimien rakenne on merkittävin eroavaisuus pikkulampikorentoon ja täplälampikorentoon nähden. Koiraalla on tyvestään suurikokoinen ja muodoltaan pyöreä paritteluelimien väkänen, joka on tyvestä eteenpäin lyhyt ja hyvin käyrä. Naaraalla puolestaan sukuaukon suojus koostuu vain kahdesta pienikokoisesta ulokkeesta. Isolampikorennon ylemmät perälisäkkeet ovat väriltään tummat.


title: Isolampikorento

text: Isolampikorennon takaruumiin pituus on 23–28 mm, ja takasiipi on 26–32 mm pitkä.


title: Isolampikorento

text: Isolampikorennon lentoaika on toukokuun puolivälistä elokuun puoliväliin. Päälentoaika ajoittuu kesäkuun puolestavälistä heinäkuun puoleenväliin.


title: Isolampikorento

text: Isolampikorentoa tavataan Euroopan itäisissä ja pohjoisissa osissa sekä Aasian puolella Siperiassa 90° leveyspiirille ulottuvalla alueella. Laji elää Keski-Euroopassa hyvin paikoittaisesti. Suomessa isolampikorento on koko maan alueella yleinen.


title: Isolampikorento

text: Laji elää tavallisesti pienissä vesissä ja toisinaan runsaan kasvillisuuden järvillä ja jokien suvannoilla. Pohjoisessa Suomessa isolampikorentoa tavataan Etelä-Suomea useammin suoalueiden lammilla.


title: Kanada-cupin 1987 kokoonpanot

text: Jääkiekon Kanada-cupin 1987 kokoonpanot joukkueittain.


title: N’Dodjigu

text: N’Dodjigu (myös "N’Dodjiga") on maalaiskunta Moptin alueen Youwaroun piirissä Malissa. Sen keskuskylä Sah sijaitsee Nigerjoen sivuhaaran Bara Issan varrella 35 kilometriä Youwarousta koilliseen. Kunnassa on 22 300 asukasta (vuonna 2009).


title: N’Dodjigu

text: N’Dodjigun kunnan pinta-ala on 823 neliökilometriä. Se rajoittuu lännessä Youwaroun piirin Dirman ja Dongon ja kaakossa Moptin piirin Korombanan kuntiin sekä pohjoisessa Timbuktun alueen Niafunkén piiriiin. Seutu kuuluu Sahelin vyöhykkeeseen. Kunnan alueella virtaavat Nigerin haarajoet Bara Issa ja Koli-Koli, jotka muodostavat lukuisia järviä.


title: N’Dodjigu

text: Kuntaan kuuluu 50 kylää. Asukkaat ovat etupäässä fulbeja, bambaroita, bozoja ja songhaita.


title: N’Dodjigu

text: Paikallisia elinkeinoja ovat maanviljely, karjanhoito, kalastus, metsien hyödyntäminen, käsityöammatit ja kaupankäynti. Tärkeimmät viljelykasvit ovat hirssi, riisi, durra, maapähkinä, maniokki ja lehmänpapu. Kotieläimiä ovat naudat, lampaat, vuohet, aasit, hevoset, kamelit ja siipikarja. Kalaa viedään myytäväksi Moptiin. Sahissa pidetään viikoittaiset markkinat.


title: N’Dodjigu

text: Liikennöinti tapahtuu sadekaudella vesiteitse ja kuivana aikana maitse. Palveluihin kuuluvat kolme alakoulua, yläkoulu ja kaksi terveysasemaa.


title: Aron morsiamet

text: Aron morsiamet ( "Otoyomegatari") on Kaoru Morin luoma historiallinen manga.


title: Aron morsiamet

text: Sarja aloitti ilmestymisensä Enterbrainin Fellows!-lehden lokakuussa 2008 ilmestyneessä numerossa. Helmikuussa 2013 Fellows! uudelleennimettiin Hartaksi, ja samalla sen ilmestymistiheys nousi kuudesta kymmeneen numeroon vuodessa. Sarjaa on ilmestynyt toistaiseksi yhdeksän pokkarin verran.


title: Aron morsiamet

text: Suomeksi sarjaa julkaisee Punainen jättiläinen. Englanniksi sarjaa julkaisee Yen Press, jonka käyttämä käännösnimi on "A Bride's Story".


title: Aron morsiamet

text: Tarina sijoittuu 1800-luvulle Keski-Aasiaan. Sen päähenkilö on nuori nainen Amira, joka muuttaa kaukaisesta kylästä toiseen mennäkseen naimisiin itseään kahdeksan vuotta nuoremman Karlukin kanssa. Sarja seuraa heidän ihmissuhteensa kehitystä, mutta esittelee samalla muita nuoria naisia ja heidän sulhasiaan.


title: Silitysrautatalo

text: Silitysrautatalo on useiden kiilanmuotoisten korkeiden kerrostalojen kutsumanimi. Nimityksellä viitataan muun muassa seuraaviin:


title: Davis Drewiske

text: Davis Anthony Drewiske (s. 22. marraskuuta 1984) on yhdysvaltalainen jääkiekkoilija, joka pelaa NHL-seura Montreal Canadiensissa.


title: Davis Drewiske

text: 1. huhtikuuta 2008 Drewiske teki varaamattomana pelaajana tulokassopimuksen Los Angeles Kingsin kanssa. Kauden 2007–2008 loppuun asti hän pelasi Kingsin AHL-yhteistyöseura Manchester Monarchsissa. Myös seuraavan ja ensimmäisen kokonaisen ammattilaiskautensa 2008–2009 Drewiske aloitti Monarchsissa, josta Kings kutsui hänet ensimmäisen kerran NHL:ään 2. helmikuuta 2009. NHL-debyyttinsä Drewiske teki päivää myöhemmin 3. helmikuuta 1–0 -voitossa Ottawa Senatorsia vastaan. Ensimmäisen maalinsa hän teki tyhjään maaliin 6–4 -voitossa San Jose Sharksista 6. lokakuuta 2009.


title: Davis Drewiske

text: NHL:n lyhyellä työsulkukaudella 2012–2013 Drewiske kaupattiin Kingsistä Montreal Canadiensiin, joka antoi tilalle viidennen kierroksen varausvuoron .


title: Davis Drewiske

text: 13. kesäkuuta 2013 Drewiske teki Montrealin kanssa kahden vuoden jatkosopimuksen.


title: Minna Arve

text: Minna Arve (s. 1974) on suomalainen poliitikko ja lokakuussa 2017 valittu Turun kaupunginjohtaja. Arve toimi Turun kaupunginhallituksen puheenjohtajana vuosina 2010–2014, josta hän siirtyi kokoomuksen puoluesihteeriksi lokakuusta 2014 helmikuuhun 2016. Tämän jälkeen Arve on ollut Turun kauppakamarin toimitusjohtajana.


title: Minna Arve

text: Arve on ollut kokoomuksen jäsen vuodesta 1994. Hän on toiminut kokoomuksen puoluehallituksen varapuheenjohtajana ja europarlamentaarikko Ilkka Suomisen avustajana Brysselissä. Turun kaupunginvaltuustoon hänet valittiin ensimmäisen kerran vuoden 2004 vaaleissa. Vuonna 2012 alkoi Arven kolmas valtuustokausi.


title: Minna Arve

text: Arvella on sairaanhoitajan tutkinto vuodelta 1996 ja kauppatieteiden maisteriksi hän valmistui Turun kauppakorkeakoulusta vuonna 2004.


title: Minna Arve

text: Yleisradion maaliskuussa 2018 julkistaman selvityksen mukaan Arveen saama runsaan 15 300 euron kuukausipalkka oli Suomen korkein kuntajohtajan palkka. Edellisvuoden lopussa eläkkeelle jääneellä Vantaan kaupunginjohtaja Kari Nenosella oli eläkkeelle jäädessään tätä korkeampi palkka (yli 16 300 euroa/kk).


title: Francis Bouillon

text: Francis Bouillon (s. 17. lokakuuta 1975) on ammattilaisuransa päättänyt yhdysvaltalainen jääkiekkoilija. Bouillon pelasi 15 kautta NHL-liigassa edustaen Montreal Canadiensia ja Nashville Predatorsia. Urallaan hän pelasi 776 NHL runkosarjaottelua, ja teki niissä 32 maalia ja antoi 117 maaliin johtanutta syöttöä.


title: Francis Bouillon

text: Bouillon teki ammattilaisdebyyttinsä kaudella 1996–1997 ECHL-joukkue Wheeling Nailersissa. Seuraavalla kaudella hän pelasi IHL-joukkue Quebec Rafalesissa ennen kuin siirtyi vapaana pelaajana Montreal Canadiensiin vuonna 1998.


title: Francis Bouillon

text: Seuraavien 11 kauden ajan Bouillon pelasi Canadiensin organisaatiossa lukuun ottamatta Nashville Predatorsissa pelattua kautta 2002–2003. Pienestä koostaan huolimatta Bouillonilla ei ole ollut ongelmaa fyysisessä pelissä NHL:ssä. Pierre Houden mukaan Bouillon on yksi NHL:n vahvimmista pelaajista.


title: Francis Bouillon

text: 30. syyskuuta 2009 Ennen kauden 2009–2010 alkua Bouillon teki yhden vuoden sopimuksen Nashville Predatorsin kanssa pelattuaan ennen sitä try out -sopimuksella harjoitusleirillä. Edellisellä kerralla hän pelasi Nashvillessä vain neljä ottelua 2002. Bouillon jätti kauden aikana väliin vain yhden ottelun. 81 pelaamassaan pelissä hän teki kolme maalia ja yhteensä 11 pistettä. 18. kesäkuuta 2010 Bouillon teki kahden vuoden mittaisen jatkosopimuksen Nashvillen kanssa.


title: Francis Bouillon

text: 1. heinäkuuta 2012 Bouillon palasi Montrealiin yhden vuoden ja 1,5 miljoonan dollarin sopimuksella. Kauden aikana hän ansaitsi pelaamisellaan yhden vuoden jatkosopimuksen. Kauden 2013–2014 jälkeen Montreal ei tehnyt Bouillonin kanssa sopimusta ja hänestä tuli 1. heinäkuuta vapaa pelaaja. Hän kuitenkin pelaa Montrealin harjoitusleirillä try out -sopimuksella.


title: Greg Pateryn

text: Gregory Pateryn (s. 20. kesäkuuta 1990) on yhdysvaltalainen jääkiekkoilija, joka pelaa NHL-seura Montreal Canadiensin organisaatiossa. Hän on Toronto Maple Leafsin viidennen kierroksen varaus .


title: Greg Pateryn

text: 28. maaliskuuta 2012 Montreal Canadiens teki Paterynin kanssa kaksivuotisen tulokassopimuksen.


title: Greg Pateryn

text: 8. toukokuuta 2014 Canadiens ja Pateryn ttekivät kaksivuotiisen jatkosopimuksen.


title: Kanada-cupin 1981 kokoonpanot

text: Jääkiekon Kanada-cupin 1981 kokoonpanot joukkueittain.


title: Litiumoksidi

text: Litiumoksidi (LiO) on epäorgaaninen ioniyhdiste ja litiumin oksidi. Yhdistettä käytetään lasitteiden ja emalien valmistuksessa sekä muiden litiumyhdisteiden tuotantoon.


title: Litiumoksidi

text: Litiumoksidi on huoneenlämpötilassa valkoista kuutiomaista kiteistä ainetta. Sen kiderakenne on antifluoriittirakenne. Yhdiste on emäksinen oksidi ja reagoi veden kanssa muodostaen litiumhydroksidia. Happamien oksidien kanssa muodostuu litiumsuoloja, esimerkiksi litiumoksidi ja hiilidioksidi reagoivat litiumkarbonaatiksi.


title: Litiumoksidi

text: Litiumoksidia voidaan valmistaa polttamalla litiumia ilmassa. Näin muodostuneessa tuotteessa on mukana pieni määrä myös litiumperoksidia. Puhdasta litiumoksidia voidaan valmistaa kuumentamalla litiumperoksidia, litiumkarbonaattia, litiumnitraattia tai litiumhydroksidia.


title: Litiumoksidi

text: Litiumoksidia käytetään lasitteiden ja emalien valmistuksessa fluksina. Yhdisteestä voidaan valmistaa muita litiumyhdisteitä, käyttää valokuvauskemikaalina ja sitä on tutkittu myös tritiumin tuotantoon.


title: Kustaa Loikkanen

text: Kustaa Adolf Loikkanen (15. huhtikuuta 1897 – 14. helmikuuta 1990) oli suomalainen konsuli ja kääntäjä, joka toimi 1950- ja 1960-luvulla presidentti Urho Kekkosen henklökohtaisena venäjän kielen tulkkina tämän Neuvostoliiton-vierailuilla sekä venäläisten vieraillessa Suomessa.


title: Kustaa Loikkanen

text: Loikkanen toimi ulkoministeriön kielenkääntäjänä, ja hän oli venäjän kielen tulkkina mukana presidentti Kekkosen neuvotteluissa venäläisten kanssa. Kekkonen oli aikanaan opiskellut venäjää oppikoulussa mutta hänen kielitaitonsa ei riittänyt neuvotteluissa vaan hänen täytyi käyttää tulkkeja apuna. Loikkanen oli tulkkina muun muassa noottikriisin aikana 1961 Novosibirskissa käydyissä neuvotteluissa.


title: Kustaa Loikkanen

text: Loikkanen oli naimisissa Olga Kivekkään (1902–1985) kanssa. Olga Kivekäs oli kenraali Kaarlo Kivekkään ottotytär. Olga Kivekkään nimi oli alun perin Gulj Begim ja hänen vanhempansa olivat kotoisin Afganistanista ja Tadžikistanista.


title: Kustaa Loikkanen

text: Kustaa Loikkanen on haudattu Ahveniston hautausmaalle Hämeenlinnaan.


title: Punainen enkeli

text: Punainen enkeli (; ) on vuonna 1960 ensi-iltansa saanut Nunnally Johnsonin ohjaama ja käsikirjoittama yhdysvaltalais-italialainen sotadraamaelokuva, jonka pääosissa ovat Ava Gardner ja Dirk Bogarde. Johnson oli laatinut elokuvan käsikirjoituksen Bruce Marshallin romaanin "The Fair Bride" (1953) pohjalta. "Punainen enkeli" kertoo papista ja prostituoidusta, jotka rakastuvat Espanjan sisällissodan aikana.


title: Punainen enkeli

text: "Punainen enkeli" kuvattiin mustavalkoelokuvana 1,8 miljoonan dollarin budjetilla Italiassa. Kuvauspaikkoina olivat Sisilian Catania, Lazion Rooma ja Roomassa sijaitsevat Cinecittàn elokuvastudiot. Kuvaukset olivat alkaneet 2. marraskuuta 1959 ja päättyneet tammikuun alussa 1960. Elokuvan työniminä olivat "Temptation", "The Fair Bride" ja "La Sposa Bella", ja Titanus, Metro-Goldwyn-Mayer ja Spectator -elokuvayhtiöt toimivat elokuvan tuotantoyhtiöinä.


title: Punainen enkeli

text: "Punainen enkeli" sai Italian ensi-iltansa 14. huhtikuuta vuonna 1960. Yhdysvalloissa elokuva sai ensi-iltansa 28. syyskuuta 1960 New Yorkissa. Suomessa elokuvan teatteriensi-ilta oli 9. kesäkuuta vuonna 1961. Metro-Goldwyn-Mayer vastasi elokuvan teatterilevityksestä.


title: Punainen enkeli

text: MGM:n merkintöjen mukaan elokuva tuotti Yhdysvalloissa ja Kanadassa ainoastaan 410 000 dollaria ja ulkomailla 525 000 dollaria. Heikon kaupallisen menestyksen johdosta MGM jäi 1 527 000 dollarin verran tappiolle. "Punainen enkeli" oli yksi MGM:n vuoden 1960 suurimmista flopeista.


Jääkiekon naisten maailmanmestaruuskilpailut 2007 pelattiin Kanadassa, ottelupaikkakuntina toimivat Winnipeg ja Selkirk. Maailmanmestaruuden voitti isäntämaa Kanada kaatamalla loppuottelussa Yhdysvallat lukemin 5-1. Pronssimitalit vei Ruotsi.


Jääkiekon naisten maailmanmestaruuskilpailut 2008 pelattiin Kiinassa, ottelupaikkakuntana toimi Harbin. Maailmanmestaruuden voitti Yhdysvallat. Suomi palasi mitalikantaan sitten vuoden 2004 voittamalla pronssiottelussa Sveitsin.


title: Teatterilaiva (vuoden 1951 elokuva)

text: Teatterilaiva () on vuonna 1951 ensi-iltansa saanut George Sidneyn ohjaama ja Arthur Freedin tuottama yhdysvaltalainen elokuvamusikaali, johon sekoittuu romantiikan ja draaman aineksia.


title: Teatterilaiva (vuoden 1951 elokuva)

text: "Teatterilaiva" perustuu Oscar Hammerstein II:n ja Jerome Kernin samannimiseen "Show Boat" -musikaaliin, jota esitettiin Broadwaylla alun perin vuodet 1927–1929. Elokuva perustuu myös Edna Ferberin romaaniin "Show Boat" (1926), johon Broadway-musikaalikin pohjautuu. Romaanin ja musikaalin pohjalta John Lee Mahin laati elokuvan käsikirjoituksen. Metro-Goldwyn-Mayer oli elokuvan tuotantoyhtiönä.


title: Teatterilaiva (vuoden 1951 elokuva)

text: "Teatterilaivan" pääosissa ovat Kathryn Grayson, Ava Gardner ja Howard Keel. Romaani ja Broadway-musikaali on ennen vuotta 1951 filmatisoitu kahdesti vuosina 1929 ja 1936. Toisin kuin vuoden 1936 versiossa, vuoden 1951 versiossa ei ole yhtään alkuperäisen Broadway-musikaalin näyttelijää. Vuoden 1951 "Teatterilaiva" on taloudellisesti menestynein kaikista kolmesta musikaalin elokuvasovituksesta, ja "Teatterilaivasta" tuli MGM:n vuoden 1951 suosituimpia elokuvamusikaaleja. Kokonaisuudessaan elokuva oli ilmestymisvuotensa kolmanneksi yleisöllisesti menestynein elokuva. "Teatterilaiva" sai kaksi Oscar-ehdokkuutta vuonna 1952.


title: Teatterilaiva (vuoden 1951 elokuva)

text: "Teatterilaiva" sijoittuu 1800-luvun lopun Mississippiin ja siellä joki- ja teatterilaiva "Cotton Blossomiin". "Cotton Blossom" esittää etelän hienointa musikaaliviihdettä, jonka suurimmat tähdet ovat Julie LaVerne (Ava Gardner) ja hänen aviopuolisonsa Steve Baker (Robert Sterling). Julie ja Steve joutuvat lähtemään jokilaivalta, koska heidän avioliittonsa on laiton Julien puoliverisyyden takia. Heidän paikkansa ottavat jokilaivan omistajan ja kapteenin Andy Hawksin (Joe E. Brown) Magnolia-tytär (Kathryn Grayson) ja uhkapelaaja Gaylord Ravenal (Howard Keel). Magnolia ja Gaylord rakastuvat, avioituvat, jättävät teatterilaivan ja muuttavat Chicagoon, missä he elävät Ravenalin uhkapelien voitoilla. Gaylordin onni kääntyy uhkapeluussa, ja hän menettää rahansa. Kun Magnolia ja Gaylord ovat varattomia, syyllisyyden valtaama Gaylord jättää Magnolian tietämättä kuitenkaan, että Magnolia on raskaana. Magnolia on jätetty oman onnensa nojaan, hän on rahaton ja raskaana, mutta hän päättää aloittaa elämänsä puhtaalta pöydältä.Alkuperäinen Edna Ferberin romaani "Show Boat" julkaistiin vuonna 1926. Romaanin pohjalta Oscar Hammerstein II ja Jerome Kern sanoittivat ja sävelsivät samannimisen "Show Boat" -musikaalin, joka sai ensi-iltansa Broadwayn Ziegfeld Theatressa 27. joulukuuta vuonna 1927. Musikaalia esitettiin 572 esitystä, ja sen viimeinen esitys oli 4. toukokuuta vuonna 1929. Musikaalin tuotti Florenz Ziegfeld. Romaanin että musikaalin pohjalta John Lee Mahin laati vuoden 1951 elokuvasovituksen käsikirjoituksen.


title: Teatterilaiva (vuoden 1951 elokuva)

text: "Teatterilaivan" suunnittelu alkoi jo kesäkuun alussa vuonna 1942. Joulukuussa 1943 Kathryn Grayson ilmoitettiin ”todennäköisesti” näyttelevän Magnolia Hawksin roolin. Toukokuussa 1944 tuottaja Arthur Freed valitsi Judy Garlandin Julie LaVernen rooliin. Joulukuussa 1945 ilmoitettiin tuotannon alkavan kesällä 1946, jolloin uutena tulokkaana oli Walter Huston kapteeni Andy Hawksin roolissa. Kuitenkin tuotanto siirtyi, ja joulukuussa 1949 ilmoitettiin Parthy Hawksin roolissa olleen Ethel Barrymoren vetäytyneen projektista. Tällöin Mildred Natwickia harkittiin Parthyn rooliin, mutta rooli meni lopulta Agnes Mooreheadille. Kun Huston kuoli vuonna 1950, Eddie Foyta harkittiin Hustonin tilalle ennen kuin Joe E. Brown palkattiin rooliin. Tuotantoyhtiö MGM muutti edelleen aikatauluja ja teki muutoksia muun muassa käsikirjoitukseen. Helmikuussa 1950 ilmoitettiin Garlandille ja MGM:lle tulleen sopimusongelmia, mikä johti edelleen tuotannon siirtymisen myöhempään ajankohtaan. Tuotanto olisi tässä vaiheessa pitänyt alkaa elokuussa 1950, mutta Garland irtisanoi sopimuksensa MGM:n kanssa syyskuussa 1950. Tämän jälkeen Lena Horne ja Dinah Shore olivat seuraavia vaihtoehtoja Julie LaVernen rooliin ennen kuin se lopulta meni Ava Gardnerille.


title: Teatterilaiva (vuoden 1951 elokuva)

text: "Teatterilaivan" kuvaukset alkoivat 17. marraskuuta vuonna 1950. "Teatterilaivan" budjettina oli 2 389 000 dollaria, ja se kuvattiin Technicolor-elokuvausmenetelmällä Mississippin Natchezissa ja tuotantoyhtiö MGM:n studioilla Kalifornian Culver Cityssä. Elokuvan kuvaukset päättyivät tammikuun alussa vuonna 1951.


title: Teatterilaiva (vuoden 1951 elokuva)

text: "Teatterilaiva" sai Yhdysvaltain ensi-iltansa 17. heinäkuuta vuonna 1951 Los Angelesin Hollywoodissa. New Yorkin ensi-ilta oli 19. heinäkuuta 1951. Maanlaajuiseen teatterilevitykseen "Teatterilaiva" pääsi kotimaassaan 24. syyskuuta 1951. Suomessa elokuva sai ensi-illan Rea-elokuvateatterissa 28. maaliskuuta vuonna 1952. Elokuvan levityksestä vastasi sen tuotantoyhtiönäkin toiminut Metro-Goldwyn-Mayer.


title: Teatterilaiva (vuoden 1951 elokuva)

text: Ilmestyessään "Teatterilaiva" oli niin taloudellisesti, yleisöllisesti kuin kriittinenkin menestys. Elokuva tuotti alkuperäisen teatteriesityskautensa aikana 5 293 000 dollaria Yhdysvaltain ja Kanadan alueilla. Ulkomailla elokuva tuotti 2 328 000 dollaria. Yhteensä elokuva tuotti maailmanlaajuisesti 7 621 000 dollaria, ja lopulta "Teatterilaiva" toi MGM:lle voittoa 2 337 000 dollarin verran. Rotten Tomatoes -sivuston mukaan kriitikoiden arvosteluista 89 prosenttia on myönteistä perustuen yhdeksään arvosteluun.


title: Teatterilaiva (vuoden 1951 elokuva)

text: "Lux Radio Theater" lähetti 60-minuuttisen radiosovituksen elokuvasta 11. helmikuuta vuonna 1952, jolloin Ava Gardner, Kathryn Grayson, Howard Keel, Marge Champion, Gower Champion ja William Warfield uusivat elokuvaroolinsa.


title: Teatterilaiva (vuoden 1951 elokuva)

text: "Teatterilaiva" on julkaistu DVD:nä monesti. Warner Home Video omistaa kaikkien "Teatterilaivojen" oikeudet, ja WB on julkaissut vuoden 1951 elokuvaversion kuudesti DVD:nä vuosien 2000–2013 aikana. MGM on julkaissut elokuvan kerran DVD:nä vuonna 2007.


Jääkiekon naisten maailmanmestaruuskilpailut 2004 pelattiin Kanadassa. Maailmanmestaruuden voitti Kanada. Suomi voitti pronssiottelussa Ruotsin.


title: Scooby-Doo! The Mystery Begins

text: Scooby-Doo! The Mystery Begins on vuonna 2009 ensi-iltansa saanut fantasiaseikkailu. Elokuva on kolmas elävillä näyttelijöillä toteutettu Scooby-Doo-elokuva, vaikkakin sen tapahtumat sijoittuvat sarjan alkuun. Elokuvassa näytetään, kuinka mysteeripoppoo sai alkunsa.


title: Scooby-Doo! The Mystery Begins

text: Elokuvalle tehtiin jatko-osa vuonna 2010, "Scooby-Doo! Curse of the Lake Monster".


title: Scooby-Doo! The Mystery Begins

text: Koulubussissa tapahtuneen välikohtauksen vuoksi toisilleen tuntemattomat kömpelö Norville ”Shaggy” Rogers, jalkapalloilija Fred Jones, nörtti Velma Dinkley ja näyttelyä harrastava Daphne Blake joutuvat kirjastoon jälki-istuntoon. Kirjastoon ilmestyy kaksi haamua, jotka jahtaavat heitä koulun jumppasaliin, jossa on käynnissä koulun juhlallisuudet. Koulun sähköt alkavat temppuilla ja koska vararehtori Grimes uskoo nelikon olevan kaiken takana, hän erottaa heidät koulusta.


title: Scooby-Doo! The Mystery Begins

text: Nelikko päättää puhdistaa maineensa ja selvittää, kuka on kaiken takana.


title: Räjähdysherkkää kemiaa

text: Räjähdysherkkää kemiaa ("Numb") on Harris Goldbergin ohjaama ja käsikirjoittama draamakomediaelokuva vuodelta 2007. Sen ensi-ilta oli Tribecan elokuvajuhlilla. Elokuva kuvattiin Kanadassa. Sen on arvioitu liikkuvan romanttisen komedian ja vakavan draaman välimaastossa. Elokuvan pääosassa on "Frendit"-televisiosarjasta tunnettu Matthew Perry.


title: Räjähdysherkkää kemiaa

text: Elokuva kertoo hermoheikosta, kroonisesti masentuneesta käsikirjoittajasta, joka ravaa kallonkutistajalta toiselle saadakseen elämänsä järjestykseen. Miehen onni näyttää kääntyvän, kun hän tutustuu avomieliseen ja iloluontoiseen Saraan (Lynn Collins). Ote uudesta onnesta on kuitenkin melko haparoiva ja arvaamaton, sillä hän ajautuu suhteeseen naispsykiatrin kanssa, jolla on myös omat ongelmansa.


title: Basilikat

text: Basilikat ("Ocimum") on huulikukkaiskasvien heimoon kuuluva kasvisuku. Tunnetuin basilikalaji on maustebasilika ("O. basilicum"). Sukuun kuuluu myös pyhäbasilika ("O. tenuiflorum" eli "O. sanctum"), joka on tunnettu hindujen keskuudessa ja josta on sekä punaisia että vihreitä muotoja. Muita basilikalajeja ovat kamferibasilika ("O. americanum" eli "O. canum"), pensasbasilika ("O. gratissimum") ja vuoribasilika ("O. kilimandscharicum"), jotka ovat puuvartisia. Sukuun kuuluu maailmanlaajuisesti 100–150 lajia. On myös olemassa erilaisia risteymälajeja. Näistä yksi on sitruunabasilika, joka on todennäköisesti mauste- ja kamferibasilikan risteymä. Basilikat sisältävät eteerisiä öljyjä, joiden mukaan ne muodostavat kuusi ryhmää. Nämä ovat linaloli-, metyylikavikoli-, metyylikinnamaatti-, sineoli-linaloli-, sitruuna- ja hedelmätyyppi.


title: Tukholman poliisitalo

text: Tukholman poliisitalo on Tukholman keskustassa Kungsholmenin saarella sijaitseva rakennuskompleksi, jossa toimii Tukholman läänin poliisiviranomaisen ja valtakunnan poliisihallinnon päämaja. Poliisitalon osoite on Kungsholmsgatan 33–47.


title: Tukholman poliisitalo

text: Poliisitalon vanhin osa rakennettiin vuosina 1903–1911, ja sen on suunnitellut arkkitehti Gustaf Lindgren. Arkkitehtuurihistorioitsija Fredric Bedoiren mukaan se on tyyliltään ruotsalainen vastine siirtomaissa suosituille mahtipontisille hallintorakennuksille, joiden ulkonäkö pyrki korostamaan esivallan auktoriteettia. Tyylissä on myös vaikutteita karoliiniajan arkkitehtuurista. Rakennusta laajennettiin vuonna 1938 Carl Melinin suunnittelemalla osalla ja myöhemmin useilla muilla lisärakennuksilla. Lennart Kolten suunnittelema valtakunnanpoliisihallinnon kolmiosainen talo rakennettiin 1971–1975. Sen tieltä purettiin Kruununprinsessa Loviisan lastensairaala.


title: Suomen kirkon tulevaisuus?

text: Suomen kirkon tulevaisuus? Kipukohtia, ongelmia ja mahdollisuuksia () on Heikki Palmun vuonna 2010 ilmestynyt kirja, jonka kustansi Sammakko. Teoksessa Palmu käsittelee Suomen evankelis-luterilaista kirkkoa koskevia ajankohtaisia aiheita.


title: Kehys

text: Kehys on maalauksen, piirustuksen, valokuvan tai muun kuvan reunus. Kehyksen tarkoitus on yleensä tuoda kuva paremmin esille tai suojata sitä. Kehys voi olla yksinkertainen puulista, mutta jotkin kehykset tehdään hyvin näyttäviksi esimerkiksi koristelulla tai kultauksella.


title: Kehys

text: Suorakulmainen kuvakehys koostuu neljästä puisesta listasta, joiden päät on viistetty 45 asteen kulmaan ja liimattu ja naulattu yhteen. Huulloksen sisäreuna pehmustetaan maalauksen pinnan suojaamiseksi. Piirustukset, grafiikanlehdet ja paperille tehdyt maalaukset suojataan lasilla, joka sijoitetaan paperin ja kehyksen väliin. Lasin ja paperin väliin sijoitetaan myös yleensä lisäksi kartongista tehty paspatuuri (passepartout), joka estää työn pintaa hankautumasta lasiin. Jos lasia tai paspatuuria ei käytetä, maalauksen pysyminen kehyksessä varmistetaan yleensä korkin tai balsapuun palasilla, joilla maalaus kiilataan kehykseen tiukasti. Kehyksen taustaan voidaan maalauksen kiinnittämiseksi myös lyödä listanauloja tai ruuvata kulmakannattimet tai ripustusrenkaat. Maalauskankaan taakse sijoitetaan taustalevy, joka on tehty kovalevystä, vanerista tai kartongista. Taulu voidaan ripustaa seinälle kehyksen taakse asennetuista ripustusrenkaista tai ripustusruuvien väliin kiinnitetystä metallilangasta tai nailonsiimasta.


title: Meiramit

text: Meiramit ("Origanum") on huulikukkaiskasvien heimoon kuuluva kasvisuku. Siihen kuuluvat myös oreganoiksi kutsutut lajit. Sukuun kuuluu maailmanlaajuisesti 36 lajia. Varsinainen mausteena käytetty meirami on maustemeirami ("Origanum majorana"). Kaupoissa oreganona myyty mauste saattaa olla mäkimeiramin muunnosta nimeltä talvimeirami ("Origanum vulgare" subsp. "hirsutum"), kreikanoreganoa ("Origanum heracleoticum") tai varsinaista oreganoa ("Origanum ornites"). Lisäksi on myös kreetanoregano ("Origanum dictamnus"). Meiramilajeja voi kasvattaa itse vaikka maustepurkin siemenistä. Avomaalla ne ovat yksivuotisia, mutta sisätiloissa niitä voi pitää useita vuosia. Ne viihtyvät hiekka- ja kalkkipitoisessa maassa aurinkoisella kasvupaikalla.


title: DN-skrapan

text: DN-skrapan ("DN-torni") on 25-kerroksinen tornitalo Tukholman Mariebergin kaupunginosassa, Kungsholmenin saaren lounaisosassa. Rakennus on 84 metriä korkea ja se oli 2000-luvun alkuun saakka Ruotsin korkein tornitalo.


title: DN-skrapan

text: Talo rakennettiin vuosina 1960–1964 Dagens Nyheter -sanomalehden toimitaloksi. Rakennuksen suunnitteli arkkitehti Paul Hedqvist. Viereiselle tontille oli kaksi vuotta aiemmin valmistunut toisen suuren aamulehden, Svenska Dagbladetin hieman matalampi talo. Molemmat lehdet olivat joutuneet siirtämään toimintonsa pois Tukholman ydinkeskustasta Norrmalmin saneerauksen tieltä, ja niille oli osoitettu uudet, vierekkäiset tontit Mariebergistä. DN-tornissa toimi myös Expressen-lehden toimitus. Sekä Dagens Nyheterin että Expressenin toimitukset siirtyivät 1990-luvulla entisen lehtipainon tiloihin rakennuskompleksin matalampaan osaan, minkä jälkeen tornitalosta on vuokrattu toimistoja ulkopuolisille.


title: Roy Bean – piru mieheksi

text: Roy Bean – piru mieheksi () on vuonna 1972 ensi-iltansa saanut yhdysvaltalainen lännenelokuva, jonka on ohjannut John Huston ja käsikirjoittanut John Milius. Löyhästi tosipohjaisen elokuvan pääosassa on Paul Newman saluunanpitäjänä ja omapäisenä villin lännen tuomarina Roy Beaninä (1825–1903).


title: Roy Bean – piru mieheksi

text: Saluunanpitäjä Roy Bean (Paul Newman) on entinen lainsuojaton, joka julistaa itsensä tuomariksi Texasin syrjäseudulla. Bean alkaa pitää järjestystä yllä rautaisin ottein. Hänellä on yksi ase ja lääke kaikkea rikollisuutta vastaan – nimittäin hirsipuu. Bean ei ole oikea tuomari, ja hän määrää kaikki lakia rikkoneet hirsipuuhun.


title: Roy Bean – piru mieheksi

text: Käsikirjoitus lähetettiin aluksi Lee Marvinille, joka oli tekemässä elokuvaa Paul Newmanin kanssa. Kun Newman luki käsikirjoituksen, hän innostui elokuvan pääosasta. Elokuvan käsikirjoittanut John Milius olisi halunnut ohjata elokuvan, mutta tuottajat eivät vakuuttuneet ideasta. Miliukselle kuitenkin maksettiin suuri summa käsikirjoituksen oikeuksista. Myöhemmin Milius sanoi pitäneensä John Hustonista, mutta hänen mielestään Huston pilasi elokuvan kokonaan ohjauksellaan.


title: Roy Bean – piru mieheksi

text: "Roy Bean – piru mieheksi" kuvattiin Texasin Langtryssa, Kalifornian Pioneertownissa ja Arizonan Tucsonissa ja Mescalissa loppuvuonna 1971 ja alkuvuonna 1972. Elokuva kuvattiin Technicolor-elokuvausmenetelmällä, ja sen tuotantoyhtiönä oli First Artists.


title: Roy Bean – piru mieheksi

text: "Roy Bean – piru mieheksi" sai ensi-iltansa 15. joulukuuta 1972 Espanjassa. Elokuva sai kotimaan ensi-iltansa Yhdysvalloissa 18. joulukuuta 1972 New Yorkissa. Los Angelesin ensi-ilta oli 22. joulukuuta 1972. Suomessa elokuva sai ensi-iltansa 2. helmikuuta 1973. National General Pictures vastasi elokuvan levityksestä Yhdysvalloissa vuonna 1972.


title: Roy Bean – piru mieheksi

text: Vuonna 1973 elokuva tuotti Yhdysvaltain ja Kanadan alueilla seitsemän miljoonaa dollaria. Yhteensä elokuva tuotti 16,5 miljoonaa dollaria. Rotten Tomatoes -sivuston seitsemän artikkelin otoksen mukaan kriitikoiden arvosteluista 71 prosenttia on myönteistä.


title: Roy Bean – piru mieheksi

text: Warner Home Video julkaisi elokuvan VHS:nä vuonna 1989. Tämän lisäksi Warner Home Video on julkaissut elokuvan kahdesti DVD:nä vuosina 2003 ja 2012.


title: MNTTT

text: MNTTT on rap-artistien Eevil Stöö ja Aztra muodostama duo. Duo on julkaissut yhden albumin, Menetetyt, vuonna 2014.


title: Patrick J. Adams

text: Patrick Johannes Adams (s. 27. elokuuta 1981 Toronto) on kanadalainen näyttelijä. Hänet tunnetaan parhaiten roolistaan Mike Rossina USA Networkin lakisarjassa "Pukumiehet" (2011–). Lisäksi Adams on näytellyt lukuisissa muissa televisiosarjoissa, kuten "Todistettavasti syyllinen", "Ilman johtolankaa", "Lost", "NCIS Rikostutkijat" ja "Rosemary's Baby". Hän on esiintynyt myös esimerkiksi elokuvissa "Christmas in Boston", "Weather Girl" ja "Rage".


title: Patrick J. Adams

text: Adams on naimisissa näyttelijä Troian Bellisarion kanssa.Heillä on 8.10.2018 syntynyt tyttö.


title: Sebastián Cristóforo

text: Sebastián Carlos Cristóforo Pepe (s. 23. elokuuta 1993 Montevideo, Uruguay) on uruguaylainen jalkapalloilija. Hän edustaa Italian Serie A:ssa pelaavaa Fiorentinaa ja on pelipaikaltaan keskikenttäpelaaja.


title: Sebastián Cristóforo

text: 11. elokuuta 2013 Cristóforo siirtyi espanjalaisseura Sevillaan viisivuotisella sopimuksella. Hän teki ensiesiintymisensä maan pääsarjassa Primera Divisiónissa 14. syyskuuta 2014 ottelussa Barcelonaa vastaan. Kauden 2016–2017 hän pelasi lainasopimuksella italialaisessa Fiorentinassa, joka osti hänet kesällä 2017.


title: Pitkä kuuma kesä (vuoden 1985 elokuva)

text: Pitkä kuuma kesä () on Stuart Cooperin ohjaama yhdysvaltalainen televisioelokuva vuodelta 1985. Televisioelokuva on genreltään romanttinen draama, ja se on uudelleenfilmatisointi vuonna 1958 ilmestyneestä "Hehkuva kesä" -elokuvasta. Televisioelokuvan pääosissa ovat Don Johnson, Jason Robards, Judith Ivey, Cybill Shepherd ja Ava Gardner. "Pitkä kuuma kesä" kertoo nuoresta, mutta kunnianhimoisesta tyhjäntoimittajasta, jolla on maine joutua vaikeuksiin. Hän saapuu pieneen etelävaltion kuntaan, ja hänellä on syvä vaikutus varakkaaseen tyranniin ja hänen kapinoivaan perheeseensä.


title: Pitkä kuuma kesä (vuoden 1985 elokuva)

text: "Pitkä kuuma kesä" perustuu William Faulknerin novelleihin "Barn Burning" ja "The Spotted Horses" sekä romaaniin "The Hamlet", joiden pohjalta Rita Mae Brown ja Dennis Turner laativat televisioelokuvan käsikirjoituksen. "Pitkä kuuma kesä" kuvattiin Texasissa ja Louisianassa. Texasissa elokuvan kuvauspaikkoina olivat Marshall, Jonesville ja Elysian Fields. Louisianassa televisioelokuvaa kuvattiin Geismarissa, Vacheriessa, St. Francisvillessa ja Thibodaux’ssa. Televisioelokuvan tuotantoyhtiöinä olivat Leonard Hill Films ja Long Hot Productions. "Pitkä kuuma kesä" ensiesitettiin Yhdysvalloissa 6.-7. lokakuuta vuonna 1985. Televisioelokuva sai muun muassa kaksi Primetime Emmy -ehdokkuutta vuonna 1986. "Pitkä kuuma kesä" on julkaistu VHS:nä ja DVD:nä.


title: Kanada-cupin 1976 kokoonpanot

text: Jääkiekon Kanada-cupin 1976 kokoonpanot joukkueittain.


title: Karjuasema

text: Karjuasema on kuohitsemattomien urossikojen siemennesteen keräyspaikka, jossa kerätään, käsitellään ja säilytetään siemennestettä naarassikojen keinosiemennystä varten. Vuonna 2012 Suomessa oli kaksi karjuasemaa, Sastamalassa sijaitseva Finnpig Oy:n asema ja Figen Oy:n asema Ilmajoella.


title: Karjuasema

text: Karjuasemalla elelee kymmeniä tai muutamia satoja siitoskarjuja jokainen omassa karsinassaan, jotta jopa lähes 400 kiloiset eläimet eivät pääse koettelemaan toistensa voimia. Kerran viikossa niiden luo tuodaan hyppypukki. Se on metallinen teline, joka on vuorattu pehmusteella ja päällystetty helposti pyyhittävällä vahakankaalla. Karju luulee pukkia emakoksi, joten se hyppää pukin päälle, ruiskauttaa siemennesteen keräysastiaan ja laskeutuu alas.


title: Karjuasema

text: Suomen porsaantuottajat tarvitsevat noin 400 000 ostettua siemenerää vuodessa. Karjuasemalla varmistetaan mikroskoopin avulla siittiöiden liikkuvuus ja tutkitaan koneella siittiötiheys. Laboratorioanalyysin jälkeen siemenneste laimennetaan niin, että annospussiin tulee keskimäärin 2,5 miljardia siittiötä. Ne säilyvät elinkelpoisina viisi päivää. Sian siemennestettä ei pakasteta, kuten tehdään sonnien spermalle, sillä sian siemennesteen saaminen uudelleen eloon on erittäin vaikeaa. Sikatilalla emakot keinosiemennetään kuriirin kuljettamalla siemennesteellä. Siantuottaja työntää muovisen siemenpillin emakon emättimeen ja siittiöt kulkeutuvat kohtuun.


title: Karjuasema

text: Suomen emakoista reilusti yli puolet keinosiemennetään. Karjuaseman urosten ohella siittäjinä käytetään tilakarjuja. Ne joko astuvat emakon tai ne hyppyytetään tilalla ja siemenneste otetaan talteen. Tilakarjua voidaan käyttää noin 50 astuntaan vuodessa. Karjuaseman karjun siemenneste sen sijaan laimennetaan niin, että vuosituotos riittää jopa 1 600 annospussiin. Lihaksi kasvatettavia sikoja varten karjuasemalla sekoitetaan annospussiin useamman karjun siementä, kun taas jalostustarkoituksiin meneviin annoksiin laitetaan vain yhden karjun siementä.


title: Karjuasema

text: Siitoskarjujen valinnalla voidaan vaikuttaa jälkeläisten ominaisuuksiin. Jonkun rodun porsaat kasvavat nopeammin kuin toisen, toiset siat ovat heikkojalkaisempia kuin toiset ja jollakin rotuyhdistelmällä rasvaprosentti on juuri tavoiteltu. Tavallisesti karjuasemalla hoidetaan sekä kotimaista että ulkomaista alkuperää olevia karjuja, jotta voidaan tuottaa erilaisia rotuyhdistelmiä.


title: Karjuasema

text: Karjuaseman karju työskentelee yhden vuoden, tilakarju pari vuotta. Hyvin tehdyn työn jälkeen molempia odottaa sama kohtalo. Niiden elämä päättyy teurastamossa ja liha päätyy lihateollisuuden käyttöön.


title: Karjuasema

text: Suomessa olivat 1900-luvun alkupuoliskolla yleisiä karjuosuuskunnat ja karjuyhdistykset. Ne olivat yhteisen siitoskarjun pitämiseksi muodostettuja sianomistajien yhtymiä. Vuonna 1932 Suomessa oli 95 karjuosuuskuntaa. Niiden tilalle tulivat 1960-luvulle mennessä karjuasemat, joita oli 1961 yhteensä 378 kappaletta. Karjuasema tarkoitti silloin maatilaa, jossa pidettiin karjua Sianjalostusyhdistyksen ja karjunhoitajan väliseen sopimukseen perustuen. Karjut omisti Sianjalostusyhdistys. Karjuaseman pitäjä oli velvollinen luovuttamaan karjunsa toistenkin siankasvattajien emakkojen astutukseen. Karjuasemat saivat valtiolta rahallista tukea. Karjuasemasopimuksessa oli määräyksiä karjujen ruokinnasta, hoidosta, käytöstä ja tarttuvien tautien ehkäisemisestä. Karjuaseman hoitajan velvollisuuksiin kuului myös pitää luetteloa astutuksista ja koota tiedot asemakarjujen porsastuotannosta.


title: SMS V130

text: SMS V130 oli Saksan keisarikunnan laivaston G96-luokan torpedovene, joka tilattiin ensimmäisen maailmansodan aikana. Sodan loputtua alus luovutettiin sotakorvauksena Ranskalle.


title: SMS V130

text: Alus tilattiin Stettinistä AG Vulcanilta ja sen köli laskettiin vesille telakkanumerolla 475. Alus laskettiin vesille 20. marraskuuta 1917 ja se valmistui kolmisen kuukautta myöhemmin 2. helmikuuta 1918.


title: SMS V130

text: Sodan päätyttyä alus jatkoi palvelustaan Reichsmarinessa, kunnes se luovutettiin Ranskalle 3. elokuuta 1920 Cherbourgissa. Alus liitettiin Ranskan laivastoon nimellä "Buino". Alus poistettiin palveluksesta 15. helmikuuta 1933 ja se romutettiin.


title: Wally Hergesheimer

text: Wally Edgar Hergesheimer (8. tammikuuta 1927 Winnipeg, Manitoba – 27. syyskuuta 2014 Winnipeg, Manitoba) oli kanadalainen jääkiekkohyökkääjä, joka pelasi NHL-liigassa vuosina 1951–1959, pois lukien kausi . Hän edesti koko NHL-uransa New York Rangersia, lukuun ottamatta kautta .


title: Wally Hergesheimer

text: Hergesheimerin ura oli päättyä ennen kuin se alkoikaan. Kesällä 1944, Hergesheimerin ollessa 17-vuotias, sai hän kesätöitä lävistyspuristimen käyttäjänä. Eräänä päivänä Hergresheimerin käsi jäi koneeseen ja hän menetti osan keski- ja etusormestaan. Hergesheimer pystyi kuitenkin jatkamaan jääkiekkoilua.


title: Wally Hergesheimer

text: Juniorina Hergesheimer edusti kotikaupunkinsa Winnipegin joukkueita, kunnes vuonna 1945 siirtyi Brandon Elksiin. Kahden kauden jälkeen hän siirtyi United States Hockey Leaguen kautta Pacific Coast Hockey Associationiin ja takaisin USHL:ään. Hergesheimer osallistui kahdesti Memorial Cupiin.


title: Wally Hergesheimer

text: Kaudeksi 1950–51 Hergesheimer siirtyi American Hockey Leaguen Cleveland Baronsiin. Vähän reilut 20-vuotias Hergesheimer pelasi 71 ottelua ja teki 83 tehopistettä. Kauden päätteeksi hän voitti Dudley "Red" Garrett Memorial Awardin eli AHL:n parhaan tulokkaan palkinnon.


title: Wally Hergesheimer

text: 14. toukokuuta 1951 New York Rangers hankki Hergesheimerin Baronsista. Hergesheimerin kanssa Rangersiin siirtyi Hy Buller. Kaupassa Barons sai rahan lisäksi Ed Reiglen, Jackie Gordonin, Fred Sheron ja Fern Perreaultin.


title: Wally Hergesheimer

text: Tulokaskaudellaan Hergesheimer teki 26 maalia: tulokkaista ainoastaan Bernard ”Boom Boom” Geoffrion teki enemmän maaleja. Geoffrion voitti myös parhaan tulokkaan Calder Memorial Trophyn.


title: Wally Hergesheimer

text: Kaudet ja toivat Hergresheimerille maaleja: kaudella 1952–53 maaleja syntyi 30 ja seuraavalla kaudellakin 27. Kaudella 52–53 Hergesheimer oli koko liigan pistepörssin neljäs, edellään vain Gordie Howe, Ted Lindsay ja Maurice ”Rocket” Richard.> Hän pelasi myös NHL:n tähdistöottelussa vuonna 1953.


title: Wally Hergesheimer

text: Kaudella mursi vasemman jalkansa kahdesti. Ensimmäisen kerran hän mursi jalksa yrittäessään taklata Leo Labinea. 18. joulukuuta 1954 Hergesheimerin jalka murtui uudestaan ottelussa Toronto Maple Leafsia vastaan. Lääkäri totesi Hergesheimerilla olevan kalsiumvajetta ja hänen koko uransa oli katkolla. Hergesheimer pelasi vain 14 ottelua.


title: Wally Hergesheimer

text: Kaudella Hergresheimer palasi ja pelasi jälleen 70 ottelua, joissa syntyi 22 maalia. Hergesheimer pelasi myös ensimmäistä kertaa NHL:n pudotuspeleissä. Viidessä ottelussa syntyi vain yksi maali ja lopulta Montreal Canadiens pudottu Rangersin jatkosta. Hergersheimer pelasi toista kertaa tähdistöottelussa vuonna 1956.


title: Wally Hergesheimer

text: 19. kesäkuuta 1956 Rangers kauppasi Hergesheimerin Chicago Black Hawksiin. Kaupassa Rangers sai Red Sullivanin. Pelaamassaan 41:ssä ottelussa Hergesheimer onnistui tekemään ainoastaan kaksi maalia, joten kausi jäi hänen ainoakseen Chicagossa. Kausi jäi jälleen kesken, tällä kertaa syynä oli olkapäävamma.